
22. 10. 2017: Kurdistan di navbera serxwebûn 
û bindestiyê de 



Rênas Newrozî, nivîskar, got ku ji destpêka 
dîrokê de gelek dewlet û imperatorî li ser axa 
Kurdistanê hatin ava kirin, lê ku tuyek jî navê 
"Kurdistan" hilnegirt. Weka nimûne : Sumerî, 
Lulu (yan Lolo), Urartu, Mîtanî, Med ... 


J sedsala lOmîn Piştî Zayînê heta ya 19mîn, ji 50 
mîriyên kurdî bêtir, weka Botan, Merwanî, 
Bedlîs, Badînan, Soran, Erdelan, Lur (yan Lor) 
... hatin ava kirin. Û di wê demê de, gelek 
ronakbîr û zanayên kurd, weka helbestvan 
Ehmedî Xanî û Melayê Cizîrî, bangî yekîtiya 
Kurdan û avakirina dewleteke kurdî kir. 

Navê "Kurdistan" cara yekemîn di 1898 de hat bi 
kar anîn. Ew navê rojnameyeke fermî ya Kurdan 
bû. Piştre, di destpêka sedsala 20mîn de, gelek 
rêxistin navên "Kurdistan" û "Kurd" bi kar anîn. 
Di 1919 de, şandeke kurdî, bi serokatiya Şerîf 
Paşa Xendan, beşdar bû Kongreya Aşîtiyê li 
Parîsê. Li vê kongreyê, biryar hat stendin ku 
dewleteke kurdî were ava kirin. Piştî çend 
mehan, ev biryar ne hat bi cî kirin. Cardin 
Kurdan tecrube kir ku dewleteke kurdî bidin 
pejirandin (qebûl kirin). Ew di Peymana Sêvrê, 
di 1920 de, hat pejirandin. Lê, Peymana Lozanê, 
di 1923 de, ev biryar red kir. 


Bultena agahdariyê N° 151 - Mijdar 2017 


1 - 24 












Piştî Peymana Lozanê, Kurdên 4 perçeyên 
Kurdistanê serî hilda û, di nav sedsalekê de, bi 
milyonan şehîd li ser riya azadiya Kurdistanê 
dan. 

Tecrubeya dawîn ji bo Serxwebûna perçeyek ji 
Kurdistanê di 25 îlon 2017, li Kurdistana Iraqê, 
bû. Di vê mêjuyê (tarîx) de, giştpirsiyek 
(rêrêrendum) li ser serxwebûnê hat pêk anîn û ji 
92% "Belê" stend. Tecrube di vî warî de dewam 
dikin. 

HEVKARÎ BI RÊXISTINÊN DIN RE 

05. 10. 2017: 20mîn sersaliya "Bruxelles- 
Accueil" "Brussel-Onthaal" 

Bi alîkariya wergêran (tercuman), Rêxistina 
Bruxelles-Accueil (Brussel-Onthaal" alîkariya 
penaberên nuh, ku li navendên pêşwaziyê 
dimînin, dike. Wê 20mîn sersaliya xwe, li 
eywana gelek bedew ya "Centre de la Bande 
Dessinêe", pîroz kir. Axafinên berpirsiyarên 
fermî û yên vê rêxistinê, li ser dîrok, amanc û 
çalakiyên rêxistinê, hatin kirin û rêsêpsyonek 
(koktêl) ji nêzîkî 100 wergêrên bi zimanên cihê 
re hat pêşkêş kirin. 

Di 1997 de, jimara wergerandinan 821 bû. Di 
2017 de, ew hilkişiya 17.601. Du endamên 
Buroya Kurdî, Zaralî Nikraweş û Muhammed 
El-Derwîş, ji bo Kurd, Îranî, Afxanî û Sûriyan 
bergerandinan dikin. 


BEŞDARBÛNA ÇALAKIYÊN RÊXISTINÊN 

DIN 

26.10.2017: Xwepêşandana Kurdên Ewropa li 
Meydana Schumanê 

Bi hezaran Kurdên ku ji welatên ciyê yên 
Ewropa hati bûn li meydana Schumanê, li 
hemberî Sazendeyên Ewropî, xwe pêşan da. Ev 
yek ji bo riswakirina (protêsto) vegirtina (işgal) 
Kerkûk û Xurmatû ji aliyê mîlîsên şîî yên iraqî 
"Heşdî Şe'bî" û leşkerê iraqî. Heman (eynî) 
xwepêşandan, di heman rojê de, li welatên 
ewropî yên cihê û li Amerîka bûn. Li Kurdistana 
Iraqê, ew di 21.10. de bû (li jêr binêre). 

Axaftinên bi zimanên cihê hatin kirin û tê ji 
Yekîtiya Ewropî û UNê hat xwestin ku li ser 
êrîşên mîlîsên şîî û leşkerê iraqî bêdeng nemînin. 
Piştre, hunermendên cihê yên navdar, Şivan 
Perwer, Seîd Gebarî, Zubeyr Salih ..., stira. 

29.10.2017: "Salon dansant" li navenda çandî 
"De Markten " 

Navenda çandî ya flamanî De Markten ji bo 
kesên ku temenê (umr) wan mezzin e şahiyek bi 
navê "Salon dansant" pêk anî. Koma muzîk û 
stranan, De Bonanzas, muzîk û stranên salên 
1960 pêşkêş kirin. Dîtina van kesên ku "rock", 
"tcha-tcha", "tango", "valse" ... dilîst gelekxweş 
bû. 


NÛÇE JI KURDISTANÊ 


KURDISTANA IRAQÊ 


WEFATA CELAL TALABANÎ 


Di 03. 10. 2017 de, Celal Talabaniyê navdar, 
avakerê partiya "Yekîtî Niştimanî Kurdistan", 
têkoşerê li dijî rejîma Saddam Huseyn û serokê 
berê yê Iraqê, di 84 saliya xwe de, ji nexweşiya 
mejî, li nexweşxaneyeke Berlînê, wefat kir. 


Şîneke neteweyî ya gelek mezzin, li hemî 
bajarên Kurdistanê, hat pêk anîn û serokê 
Kurdistanê, Mesûd Berzanî, axaftinek kir. 
Hukûmeta iraqî li Bexdadê û balyozxaneya 
(sefaretxane) iraqî li Sri Lanka 3 rojên şîna 
neteweyî daxuyandin (îlan kirin). 

Li derveyî Kurdistanê jî merasîmên şînê hatin 
pêk anîn. 

(rudawjiet, avestakurcl.net, 03., 04 û 

ouMQin 

SEROK BERZANÎ NAXWAZE KU 
SEROKATIYA WÎ WERE DIRÊJ KIRIN 

Daxuyajn 

Di 28. 10. 2017 de, serokê Kurdistanê, Mesûd 
Berzanî, nameyek ji Parlementa Kurdistanê re 
şand û tê de xwest ku ew roja din, li civîna vê 
parlementê, were xwendin. Wî tê de got ku ew 
napejirîne (qebûl nake) ku dema serokatiya wî 
were dirêj kirin. Piştre, wî ev daxuyanî li ber 
kamêrayên têlêvîzyonê xwend. 

Berteka erênî (rêaksyona baş) ya Amerîka 
Nimînendeyê (temsîlcî) serokê amerîkî ji bo 
şerrê li dijî Dewleta Islamî, Brett McGurk, 
daxuyand ku Amerîka piştgiriya herêmeke xurt a 
Kurdistanê, di çarçeveya Iraqeke fêdêral de, dike 
û bangî Kurdan kir ku piştgiriya hukûmeta kurdî, 
heta hilbijartinên 2018, bikin. Û wî gelek pesna 
serok Mesûd Berzanî da û got : "Serok Berzanî 
kesahiyeke dîrokî û birêvebirekî mêrxas ê gelê 
xwe ye. Biryara wî ku xwe ji erkê serokatiyê 
bikişîne dewlemendiya wî di demeke zor de nîşan 
de". 

Berteka erêmya Fransa 

Serokê fransî Emmanuel Macron di vî warî de 
got ku rûmeta (hurmet) wî ji rola dîrokî ya Mîrza 
Berzanî û xebatên wî li dijî Dewleta Islamî re 
heye. Û wî got jî ku pêwendiyên di navbera 
Fransa û Kurdên Iraqê de kevn û kûr in, ku 
Fransa hergav piştgiriya mafên Kurdan, ku di 


destûra iraqî de hatine nivîsîn, kiriye û ku ewê 
tecrube bike ku alîkariya Kurdan û hukûmeta 
iraqî bike ku dyalogê bajon (dewam bikin). 

(mdawjwt , 31.10.2017) 

Xwepêşandana Kurdên Sûriyê 
Di 30.10 de, Kurdên Sûriyê li Qamişlî xwe pêşan 
da (meşiyan), ji bo ku ji serok Berzanî bixwazin 
ku xwe nekişîne. Jin ji xemgîniyê digiriyan. Bi 
ser de jî, xwepêşandiyan êrîşên mîlîsên şîî û 
leşkerê iraqî li dijî Kurdistana Iraqê şermezar 
kirin. 

(rudawnet, 31A072017X 

DÛMAHÎKA GIŞTPIRSIYA LI SER 
SERXWEBÛNÊ 

BERTEKÊN NEYÊNÎ (nêgatîf) 

Hukûmeta iraqî 

Piştî giştpirsiya (rêfêrendum) li ser serxwebûna 
Kurdistana Iraqê, ku di 25 îlon 2017 de bû (li 
bultena me ya buhurî binêre), hukûmeta iraqî li 
Bexdadê çend biryar li dijî Herêma Kurdistanê 
stendin. Yek ji wan rawestantina çûna firokeyan 
ber bi firokexaneya Hewlêrê bû. Piştre, wezareta 
iraqî ya kaniyên sirûştî daxuyand ku ewê nema 
mûçeyên (meaş) Pêşmerge û yên hêzên ewlehiyê 
û polîsê Kurdistanê bide. Serokwezîrê iraqî 
Heyder Ebadî got ku ewê deriyên sînorî yên 
Kurdistanê bigire û dest deyne ser hatinên 
pêtrolê. 

(rudayynet, OLlOiIQlI} 

Di 25 Cothmeh de, serokwezîrê iraqî, Heyder 
Ebadî, tevî şandeke bilind çû Tirkiyê û rastî 
serokê tirk Recep Tayyip Erdogan hat. Piştre, 
wan konfêranseke çapemeniyê pêk anî. Wan 
giştpirsiya li ser serxwebûna Kurdistana Iraqê 
red kir û PKK tawanbar kir. Ji berê, pêwendiyên 
di navbera her du welatan de gelek paş de çû 
bûn, ji sedema hebûna leşkerê tirkî li Başîkê, li 
Kurdistana Iraqê (amanca vê yekê şerkirina 
PKKê, ku li vî sînorî xwe veşarti bû, bû). 

Ebadî çû bû seredana Erebistana Suûdî, Misr û 
Urdunê. Piştî Tirkiyê, ew dixwaze ku biçe îran û 
Sunye ji. 

( rudaw.net , 25.10.2017) 

Parlementa iragî 

Di 10 Cotmeh 2017 de, parlementa iraqî civiya, 
lê ne pejirand ku 10 parlementerên wê yên kurd 
bikevin hundir û xwest ku ew bên birin dadgehê. 

Li ser xwestina serokê vê parlementê, yê ji koma 
şîî ya Hevbendiya Neteweyî, nedestdanîna 
(immunitê parlementaire) li ser van 
parlementerên kurd hat rakirin. 

(rudawjwt, 03.10.2017) 

Dadgeha Lêgerînan a Resafe 
Dadgeha iraqî ya Lêgerînan, Resafe, ferman da 
ragirtina hemî endamên Encumena Bilind a 
Hilbijartinan û Giştpirisyê, ya Kurdistana Iraqê. 

(rudawMet, 1LJJL20U1 

Eniya Tirkmenan 

Berpirsiyarê şaxa Enviya Tirkmenî li Hewlêrê, 
Azad Kûrekçi, ji karê xwe hat derxistin, ji bo ku 
di dema giştpirsiya li ser serxwebûna Kurdistanê 
de wî dengê "Belê" da bû. 

(rudawjwt, 01.10.2017) 

Partiya kurdîya Tirkiyê "DBP” 

Di 10 Cotmeh de, partiya kurdî DBP (Partiya 
Herêmên Dêmokratîk, ku nêzîkî PKKê ye) 
daxuyand ku ew li dijî giştpirsiya li ser 
serxwebûna Kurdistana Iraqê ye û got ku dema 
bîrê (fikr) dewlet-netewe derbas bûye. Û wê got 
jî ku ewê Kurd bitenê bi avakirina kongreyeke 
neteweyî karibin boranên (krîz) Rojhilata Navîn 
serbas bikin. 

(rudawjiet, 10.10.2017) 

Tir/dye 

Li 4mîn kongreya partiya tirkî ya desthilatê, 
AKP, wezîrê tirk ê hundir, Suleyman Soylu, li 
ser Kurdistana Iraqê got ku: "Ewê Tirkiye we 
bixe nav tûrekî û wî bavêje 

Serokê tirk, Recep Tayyip Erdogan, jî got ku 
eger Kurdistana Iraqê biryara xwe li ser 
giştpirsiyê biguherîne, ewê Tirkiye amade be ku 
wê himbêz bike. 

Li civîna parlementa tirkî, serok Erdogan cardin 
dijberiya xwe ji vê rêfêrandumê re nîşan da. 
Parlementerên kurd ên partiya HDP beşdarî wê 
ne bûn. 


Sazendeya radyo û têlêvîzyonan, RTUK, kanalên 
kurdî, Rûdaw TV, War TV û K24 derxistin. 

Serokê çekdarên partiya kurdî PKK, Murat 
Karaydan, daxuyand ku eger Tirkiye êrîşî 
Kurdistana Iraqê bike, ewê PKK wê biparêze. 
(rudawjiet, OÇ 02 û 03Mj2017} 

îran 

îranê biryar stend ku firrînên xwe ber bi 
Kurdistanê rawestîne û nema sûtemenî jê re 
bişîne. 

(rudawjiet, 0LjJj2017} 

Tevgerên leşkerîyên îranî 
Leşkerê îranî û mîlîsên şîî yên Heşdî Şe'bî dest bi 
tevgeran, li deriyên sînorî yên Kurdistana Iraqê, 
Perwîzxan û Başmaxê, kir. 

(rudawjiet, 02.10.2017) 

Paldstan 

Di 02 Cotmeh de, wezareta parkistanî ya karên 
derve daxuyand ku giştpirsiya Kurdistana Iraqê li 
dijî destûra iraqî ye û gefek (tehdîd) li ser 
ewlehiya Iraqê ye, û ku hukûmeta pakistanî, 
weka welatên hevsî (cîran) ên Iraqê û civata 
navneteweyî, piştgiriya yekbûna axa vî welatî 
dike. 

(rudawawt, 02.10.2017) 

BERTEKÊN ERÊNÎ 
Dadgeha Bilind a iraq î 

Dadgeha Bilind a iraqî daxwaziya parlementa 
iraqî ku 10 parlementerên kurd jê werin dûr 
xistin ne pejirand (qebûl ne kir). 

Sunniyên îranê 

Serokên oldar ên hindikayiya sunnî ya Belûçan li 
îranê, Molevî Abdul-Hamîd, li dijî biryarên 
neyênî (nêgatîf) yên hukûmeta iraqî li dijî 
Kurdistanê riswa (protêsto) kir. 

Belûçk gelekî ku li îran, Pakistan û Afxanistanê 
dijî ye. 

(rudawjiet, 0LjJJ2017} 

Bazarganên tirk û îranî 

Li gel daxuyaniyên neyênî yên ramyarên (siyasî) 
tirk û îranî, karsazên van welatan kirina 

bazarganiyê bi Kurdistana Iraqê re dajon (dewam 
dikin). 

Rûsya 

Wezîrê rûsî yê pêtrolê, Alexandre Novak, 
daxuyand ku şirketa rûsî ya pêtrolê, Gazprom, 
ewê karê xwe li Kurdistanê bajo. 

Serokê rûs Vladimir Putin got ku birrîna 
pêwendiyên bi Kurdistanê re ne di berjewendiya 
tukesî ye. 

(rudawjiet, 03 û 04.10.2017) 

Dîplomatekî berê yê amerîkî 
Dîplomatê berê yê amerîkî, Peter Galbraith, ji 
rojnameya tirkî Habertûrk re got ku ew şaş maye 
ku Amerîka giştpirsiya li ser serxwebûna 
Kurdistanê nas ne kir. Wî got ku Kurdistan ji 26 
salan de dewleteke "de facto" ye û ku ew ji bo 
Tirkiyê ne metirsî (tehlike) ye. 

Galbaith li Kroasya, Afxanistan û Tîmora 
Rojhilatî balyoz (sefîr) bû. Di 3 salên dawîn de, 
wî nêzîkî deh caran seredana Kurdistana Sûriyê 
kir. 

(rudawjiet, 08.10.2017) 

Almanya 

Di 10 Cotmeh 2017 de, serok Mesûd Berzanî 
pêşwaziya balyozê Almanya li Iraqê, Cyril Nan, 
kir. Evê dawîn got ku welatê wî amade ye ku 
navberiyê bi Hewlêr û Bexdadê re bike, ji bo 
rawestandina pirsan (problêman). 

(rudawMet, 10.10.2017) 

Parlementa Ewropî 

Koma Hevalên Kurdan, ku ji 33 parlementerên 
ewropî yên komên ramyariyî (siyasî) yên cihê 
pêk hatiye, piştgiriya xwe ji Kurdistana Iraqê re 
daxuyand û xemgîniya xwe ji bo çûna leşkerê 
iraqî û mîlîsên şîî yên Heşdî Şe'bî dora Kerkûkê 
nîşan da. 

(rudayynet, 13M12017} 

RASTHA TINÊN HE WLÊR-BEXDAD 

Serok Mesûd Berzanî li Suleymaniyê rastî her du 
cîgirên serokwezîrê iraqî, Eyad Ellawî û Usame 
Nuceyfî, hat. Serokê kabîneya Berzanî, Fuad 


Huseyn, û jimarek ji parlementerên iraqî jî 
amade bûn. 

Usame Nuceyfî got ku divê ku Kurdistan bi 
dorpêçekê (ambargo) neyê ceza kirin û ku 
dyalogek di navbera her du aliyan de pêwîst e. 
Berê çend rojan, ew çû bû Tirkiyê û bi serokê 
tirk re civiya bû. 

(rudayynet, 07.10.2017) 

Hukûmeta Kurdistanê 3 pêşniyar ji hukûmeta 
iraqî re kirin, ji bo dîtina çareyekê ji borana ku di 
navbera her du aliyan de heye: 

1- Tavil rawestandina şerr û tevgerên leşkerî li 
dijî Herêma Kurdistanê. 

2- Cemidandina giştpirsiya Kurdistanê. 

3- Destpêkirina dyalogeke vekirî di navbera her 
du aliyan de, li ser bingeha destûra iraqî. 
(ayestahmlnet, 25.10.2017) 

Koma îranî ya rêfêransa olî (Merciiyyet), ya 
Seyid Muhammed Teqî El-Muderrisî, bangî 
Hewlêr û Bexdadê kir ku dest bi dyalogeke ciddî 
bikin, li gora destûra iraqî, û ji wan xwest ku 
ziyan nedin sîvîlan. 

(rudawjiet, 27.10.2017) 

Di 28 Cotmeh de, serokê fransî, Emmanuel 
Macron, bi têlêfonê bi serokwezîrê iraqî, Heyder 
Ebadî, re peyivî. Wî jê re got ku mafên Kurdan û 
hindikayiyan deyne ber çavan, ji bo ku şerrekî 
hundirî yê iraqî nebe. 

(rudawjiet, 28.10.2017) 

PERWERDE BI TIRKMENÎ 

Li Hewlêrê 15 dibistan ji bo 2.000 zarokên 
tirkmen hene. Ew tê de bi zimanê tirkmenî tên 
perwerde kirin. Û bi ser de jî, ew fêrên kurdî, 
erebî û ingilîzî jî distînin. 65% ji fêran bi zimanê 
tirkmenî ne. 

(mdawjiet, 03.10.2017) 

PAŞXISTINA HILBIJARTINAN LI 
KURDISTANÊ 

Her sê partiyên kurdî, PDK, YNK û Yekgirtû 
Islamî, li hev kir ku hilbijartinên parlementerî û 
serokatiya Kurdistanê 6 mehan paş de bixin. 
(rudawaiet, 24J0^017} 

KERKÛK Û XURMATÛ JI ALIYÊ 
MÎLÎSÊN ŞÎÎ TÊN DAGÎR KIRIN 

Sala dibistanî bi ala kurdî 
Di 01 Cotmeh 2017 de, sala dibistanî li Kerkûkê 
dest pê kir. Li dibistana Çarçira, zengil bi 
amadebûna parêzgarê Kerkûkê Necmeddîn 
Kerîm, wezîrê perwerdeyê yê Kurdistana Iraqê 
Piştîwan Sadiq, berpirsiyarê perwerdeya bi 
zimanê kurdî li Kerkûkê, û berpirsiyarên din ên 
perwerdeyê, lêxist. 

Parêzgar Necmeddîn Kerîm axaftinek kir û got 
ku cihêtî (ferq) di navbera îsal û salên berê de ew 
e ku ala kurdî li Kerkûkê hat bilind kirin (Kerkûk 
bajarekî bi piraniya kurdî ye, lê ew bi awayekî 
fermî ne beşek e ji Kurdistana Iraqê, lê girêdayî 
Bexdadê ye. Sedema vê yekê dewlemendbûna wî 
bi pêtrolê ye. Buroya Kurdî). 

Kerîm got jî ku giştpirsî ji cihanê re peyt (isbat) 
kir ku Kerkûk bajarekî birayetî û bi hev re jiyanê 
ye. 

(rudawMet, 02.10.2017) 

Xurmatû tê dagîr kirin 

Xurmatû bajarokekî ku tê de nêzîkî 220.000 kes 
dijîn. 55% ji rûniştevanê wî Kurd in, 30% 
Tirkmen û 15% Ereb in. 

Di 13 Cotmeh 2017 de, mîlîsên tirkmenî yên 
"Heşdî Tirkmenî" du bombe avêtin ser buroya 
partiya Yekîtî Niştimanî Kurdistan, li bajarokê 
Xurmatû, yê girêdayî Kerkûkê. 

Di 15 Cotmeh de, di demjimêr 23.30 de, leşkerê 
iraqî û mîlîsên şîî yên Heşdî Şe'bî, yên girêdayî 
îranê, êrîşî Pêşmerge kirin, ji bo ku dest deynin 
ser bîrên pêtrolê. Bi ser de jî, van mîlîsan 
xaniyên Kurdan û bazar talan kirin û şewitandin 
û buroya Partî Dêmokratî Kurdistan teqandin. 

Pêşmerge 5 erebeyên Heşdî Şe'bî teqandin. 
Serokwezîrê iraqî, Heyder Ebadî, dixwaze ku 
Pêşmerge Kerkûkê bidin hukûmeta iraqî. 


Di 16 Cotmeh de, mîlîsên şîî yên Heşdî Şehî 

Xurmatû bicarek stend 

Di 16 Cotmeh de, alîkarê wezîrê Pêşmerge, 
Kerîm Şingalî, li ser vê babetê bi hêzên hevbend 
ên navneteweyî re civiya. 

Di 17 Cotmeh de, Pêşmerge 8 mîlîsên şîî li 
bendava Mûsilê kuştin. Ji wan, alîkarê birêvebirê 
wan, Ebû Yasir. 

Di 19 Cotmeh de, mîlîsên şîî 15 sîvîl li ser riya 
Leylan-Kerkûkê kuştin. 

Nêzîkî 5.000 malbat ber bi Kurdistana Iraqê 
reviyan. 

(rudawMej , 73, 15-22.10.2017, avestakurd.net, 

18.10.2017) 

Êrîş li Kerkûk û derdora wê 
Di 16 Cotmeh de, mîlîsên şîî yên Heşdî Şe'bî, ku 
girêdayî îranê ne, bi hevkariya leşkerê iraqî, dest 
bi êrîşkirina Kerkûk û derdora wê kir. Hin 
Pêşmergeyên Yekîtî Niştimanî Kurdistan, ku li 
wê derê bûn, bê ku şerr bikin xwe jê kişand. 
Rûniştevan reviyan. Ev yek hêrsa Birêvebiriya 
Giştî ya Hêzên Pêşmergeyên Kurdistanê rakir. 

(rudawMej , avestakurd.net. 16.10.2017) 

Ala kurdî tê daxistin 

Di 16 Cotmeh de, dema ku mîlîsên şîî û leşkerê 
iraqî ketin nav Kerkûkê, wan li herderî alên 
kurdî, ku li ciyên fermî û ne fermî hati bûn bilin 
kirin, daxistin. 

('rudawnet , 77.70.2077) 

Kerkûk tê dugîr kirin 

Di 16 Cotmeh de, serê sibê, hin hêzên Pêşmerge 
xwe ji eniya Mexûr û Gwêrê, li dora Kerkûkê, 
kişand û mîlîsên şîî û leşkerê iraqî ketin nav 
bajarê Kerkûkê û bajarokên Xurmatû, Daqûq û 
Gulale. 

Bi deh hezaran kes reviyan. 

('rudawnet , 77 û 18JJ12017} 

Spasiyên dgirê serokê iraq î 

Dema ku mîlîsên şîî Kerkûk stend, cîgirê serokê 

iraqî, Nûrî El-Malikî, spasiya Pêşmerge, ji bo 

radestkirina navçeyê û bûna wan li dijî 
perçekirina Iraqê, kir. 

(rudawMet, 17.10.2017) 

Dewleta islamî jî êrîşî Kerkûkê kir 
Piştî êrîşa jorîn ya mîlîsên şîî û leşkerê iraqî, 
Dewleta Islamî jî êrîşî bajarokê Dubiz û hin 
gundan, ji Başûrê Rojhilata Kerkûkê, kir. 
Piraniya gundiyan reviya. 

(rudawMet, 17.10.2017) 

Erebek ciyê parêzgarê kurd digire 
Serokwezîrê iraqî Heyder Ebadî Erebek, Rakan 

H A 1 rn -| /V *1 A A 1 A • A /V /V 1 1 /V 

Seid Eh Cibun, dam ciye parezgare kurd e 
Kerkûkê, Necmeddîn Kerîm. Cibûrî alîkarê 
Kerîm bû. 

Di 13 Hezîran 2016 de, hêzên erebî yên Kerkûkê 
Encumena Erebî ya Kerkûkê ava kiri bû, û di 25 
îlon 2016 de Cibûrî bû bû serokê vê encumenê. 

Di 17 Cotmeh de, vê hukûmeta erebî ya nuh 
konfêranseke çapemeniyê li ser rewşa Kerkûkê 
pêk anî. Wê, 3 caran, ne hişt ku birêvebirê giştî 
yê polîsê Kerkûkê, Xetab Umer, ku Kurd e, bi 
kurdî bipeyive. Lê, di destûra iraqî de hatiye 
nivîsîn ku kurdî yek ji zimanên fermî yên Iraqê 
ye. 

(rudawMet, 16 û 17M12017} 

Xwepêsandan li Hewlêrê 

Di 17 Cotmeh de, xwepêşandanek li ber buroya 
U.N.ê li Hewlêrê bû. Xwepêşandiyan nameyek 
da wê û duruşmên (slogan) "Hûn derewker in" ji 
civata navneteweyî re avêtin, ji bo ku wê ji bo 
parastina xelkê Kerkûk û Xurmatû tutişt ne kir. 

Di 20 Cotmeh 2017 de, Kurdistaniyan li ber 
konsuxaneya amerîkî li Hewlêrê xwe pêşan da. 
(rudawMet, 18 û 2LJJX2017} 

Ajansa Rûdawê tê qedexe kirin 
Di 18 Cotmeh de, Fermandarê Tevgerên Hevbeş 
li Iraqê û Encumena Parêzgariya Kerkûkê 
daxuyand ku wan ji ajansa çapemeniya kurdî 
Rûdawê re qedexe kir ku li vê navçeyê kar bike. 
Ew bi handana xelkê Kerkûkê ku jê birevin 
hatiye tawanbar kirin. Rûdaw ev yek red kir û 
bangî U.N., Fêdêrasyona Navneteweyî ya 


Rojnamevanan û sazendeyên din ên navneteweyî 
li cihanê kir. 

(rudawMet, 18.10.2017) 

Pêşmerge IJl mîlîsan di navbera Kerkûk û 

Hewlêrê de dikujin 

Di 19 Cotmeh de, mîlîsên şîî tecrube kir ku biçin 
navçeya Pirdê, li Kurdistanê. Lê Pêşmerge 10 ji 
wan kuştin û 4 tankên wan têk birin. Nêzîkî 150 
birîndar hatin birin nexweşxaneyên Kerkûkê. 

(rudawMet , 19JLJ017} 

Rojnamevanekî beljîkî li Pirdê birîndar dibe 

Di 20 Cotmeh de, rojnamevanê beljîkî yê 
serbixwe (freelance), Jonathan Gijsbert, di şerrê 
jorîn ê Pirdê de birîndar bû. Ew hat birin 
nexweşxaneyeke Hewlêrê. Wî ji ramana 
navneteweyî xwest ku piştgiriya Kurdan û 
Pêşmerge bike. Gijsbert, 41 salî, ji du salan de li 
Kurdistanê kar dike. 

('rudawnet , 20.10.2017) 

600 Kurd li Kerkûk û Xunnatû tên kuştin 

Mîlîsên Heşdî Şe'bî nêzîkî 600 sîvîl êşkence 
kirin û kuştin, û êrîşa cinsî (seksî) ya 2 jinên 
kurd li sînorê Kerkûkê û li bajarokê Xurmatû kir. 
Û wan alên kurdî daxistin û şewitandin. 
(rudawMet, 22.10.2017) 

Dadgeheke kurdî dixwaze ku 11 kesan ceza 

bike 

Dozkarê giştî yê Kurdistanê cezayên heta 7 sal 
zîndan ji bo 11 berpirsiyarên iraqî xwestin. Ji 
wan 2 parlementer û mîlîsên şîî ku nefir kiri bû 
gelê kurd û Pêşmerge. Ev yek, li ser bingeha 
bend 226, a yasaya cezayî ya iraqî N° 111, ya 
sala 1969. 

(rudawMet, ayeştahmlrwt, 23.10.2017) 

Pêşmerge li Mehmûdiyyê mîlîsên şîî dişikînin 
Di 24 Cotmeh de, di demjimêr 8 a serê sibê de, 
Pêşmerge mîlîsên şîî yên Heşdî Şe'bî li bajarokê 
Mehmûdiyyê, ku girêdayî Rebî'e ye, şikandin û 
tank û topên wan têk birin. 

(rudawMet, 24Mj2017} 

Daxuyaniya wezareta Pêşmerge 
Wezareta Pêşmerge daxuyaniyek kir û tê de got 
ku li parêzgeha Kerkûkê mîlîsên şîî û leşkerê 
iraqî rûmeta xêzên ku wan ji Pêşmerge 

vediqetînin nakin û ku ewê Pêşmerge ax û xelkê 
xwe bi hemî hêzên xwe biparêzin. 

(rudawMet, 24JJX2017} 

DAXUYANIYA SEROK BERZANÎ 
Di 20 Cotmeh 2017 de, serokê Kurdistanê, 
Mesûd Berzanî, daxuyaniyeke din li ser êrîşên 
leşkerê iraqî û mîlîsên şîî li dijî Kerkûkê û 
Herêma Kurdistanê kir. Wî tê de got ku gelê 
Kurdistanê mafên xwe yên dêmokratîk bi awakî 
aşîtiyane xwest, lê ku heta nuha ew bi gef 
(tehdîd) û dorpêçan tê ceza kirin. Wî bangî 
wicdanê hemî cihanê kir ku piştgiriya gelê 
Kurdistanê bike. 

(rudawjiet, ave.stakurd.net, 21.10.2017) 

DAXUYANIYA 32 PARTIYÊNKURDISTANÊ 
Di 22 Cotmeh de, 32 partiyên ramyariyî yên 
Kurdistana Iraqê civiyan û piştre daxuyaniyeke 
hevbeş li dijî mîlîsên şîî û leşkerê iraqî kir û tê de 
bangî cihanê kir ku bilive. 

(rudawnet, 22.10.2017) 

BERTEK (REACTIONS) LIIRAQÊ 

Dadgeha Bilind 

Encumena Dadgeha Bilind a iraqî fermana 
ragirtina Kosret Resûl, sekereterê giştî yê partiya 
Yekîtî Niştimanî Kurdistan û cîgirê serokê 
Kurdistanê, li ser bingeha yasaya cezayî ya iraqî 
N° 226, da. Ew bi binavkirina hêzên ewlehiyê 
yên iraqî "dagîrker" hatiye tawanbar kirin. 
(rudawnet, 19.10.2017) 

Cîgirê sewkê iraq î 

Cîgirê serokê Iraqê, Nûrî El-Malikî, daxuyand ku 
ew hêvî dike ku Kurdistana Iraqê ji aliyê du 
idareyên cihê (yên PDK û YNK) were bi rê ve 
birin, û ku, eger ne bû, parêzgehên Kurdistanê 
bên girêdan hukûmeta navendî ya iraqî. 

(rudawnet , 19.10.2017) 

Hukûmeta iraqî 

Di 21 Cotmeh de, di daxuyaniyeke nivîskî de, 
berdevkê buroya serokwezîrê iraqî, Sa'dî Hedîsî, 
got ku ewê hukûmeta wî karibe bi van mercan 
(şert) dest bi dyalogekê bi Herêma Kurdistanê re 
bike : Ji hukûmeta iraqî re radestkirina 
firokexaneyan, deriyên sînorî, xezîneyên 
dewletê, hêzên Pêşmerge û sazendeyên ewlehiyê 


yên kurdî, bicîanîna yasayan li navçeyên nakok, 
nehiştina tecrubeyên li dijî destûrê û fesxkirina 
(nehiştin) encamên giştpirsiya Kurdistanê li ser 
serxwebûna wê. 

Piştî vê yekê, partiyên ramyariyî (siyasî) yên 
Kurdistanê li Hewlêrê civiyan, û piştre 
konfêranseke çapemeniyê pêk anî. Wan tê de 
daxuyand ku ew van mercên hukûmeta iraqî red 
dikin. Partiya Tirkmenî daxuyand ku wê li hev 
kir ku, li heman eniyê, bi gelê Kurdistanê re şerr 
bike. 

(rudawnet, 27 û 22JJX2017} 

Sewkwezîrê iraq î 

Serokwezîrê iraqî, Heyder Ebadî, li dijî 
daxuyaniyên wezîrê amerîkî yê karên derve, Rex 
Tillerson, (li jêr binêre), derket û got ku mafê 
tukesî nîn e ku xwe bixe nav karên hundirî yên 
Iraqê û ji Iraqiyan re bêje ku divê ku ew çi bikin. 
(rudawnet, 23.10.2017) 

BERTEK LIDER VE 

Kurd 

Hema li herderê Ewropa û li Amerîka, Kurdan li 
dijî êrîşên jorîn li dijî Kurdistanê xwe pêşan da 
(meşiyan). Li Qamişlî, li Kurdistana Sûriyê, 
xwepêşandanek li hemberî avahiya U.N.ê bû. 
(rudawnet, 24JJX2017} 

Tirkiye 

Wezareta tirkî ya karên derve daxuyand ku 
Tirkiye amade ye ku bi hukûmeta iraqî re 
hevkariyê bike, ji bo ku nehêle ku PKK bikeve 
nav Kerkûkê. 

Serokwezîrê tirk, Binali Yildinm, got ku 
çavdêrîkirina (kontrol) Kerkûkê tiştekî baş e. û 
Wî got jî ku piştî giştpirsiya li ser serxwebûna 
Kurdistana Iraqê, îran û Tirkiyê hin biryar li dijî 
vê yekê stendin, ku Tirkiyê firrînên xwe ber bi 
Hewlêr û Suleymaniyê rawestandin û ku wê 
deriyê sînorî yê Xabûrê radestî hukûmeta iraqî 
kir. 

Di 24 Cothmeh de, serokê partiya faşîst a tirkî 
MHP, Devlet Bahçeli, li civîna heftane ya 
partiya xwe, li parlementa tirkî, peyivî. Wî got 
ku Tirkmenên vê navçeyê ji bo rizgarbûna wê 

dilxweş in, ku dagîrkirina wê encama hesaba 
xerab a Berzanî, ku giştpirsî daxuyani bû, ye û 
ku nuha divê ku polîs û leşkerê iraqî Kerkûkê ji 
têrrorîstan biparêzin. Li ser pêşeroja statuya 
Kerkûkê, wî got ku divê ku ew otonom be û ne 
girêdayî tu navçeyeke din be. 

(rudawMet, 16, 17jû 24JJX2017} 

Amenka 

Berdevkê Pentagonê (wezareta parastinê), Rob 
Manning, daxuyand ku Amerîka beşdar ne bû 
tevgera Kerkûkê û ku serokên leşkerî yên 
amerîkî ku li Iraqê ne tecrube dikin ku hêzên 
iraqî û yên Pêşmerge nêzîkî hevdu bikin, ji bo 
destpêkirina dyalogekê di navbera wan de. Û wî 
got jî ku dibe ku ev êrîşên leşkerê iraqî Amerîka 
dehf bidin ku rahênana (tedrîb) serbazên wî 
rawestîne. 

Berdevka wezareta amerîkî ya karên derve, 
Heather Nauert, li konfêranseke çapemeniyê li 
Washingtonê got ku ew plana Bexdadê dizane û 
ku hin daxwaziyên Kurdan rewa (şer'î) ne. Û wê 
got jî ku divê ku hin tişt li gora destûra iraqî bên 
bi cî anîn, lê ku ev yek heta nuha ne hat kirin. 
Hukûmeta Kurdistanê bi daxuyaniyeke nivîskî 
ev gotinên Nauert baş nirxandin. 

Endamekî Kongrêsa amerîkî (parlement), Trent 
Franks, êrîşên li dijî Kerkûkê şermezar kirin û ji 
serok Donald Trump xwest ku Kurdan biparêze 
û nehêle ku îran bandora (te'sîr) xwe li wê derê 
bi kar bîne, ji bo ku mîlîsên şîî û leşkerê iraqî ji 
aliyê îranê hatine piştgirî kirin. 

Ji berê, vî heman parlementerê amerîkî ji 
kongrêsê re projeyeke yasayê li ser Kurdistanê 
pêşkêş kiri bû û tê de xwesti bû ku Amerîka 
piştgiriya giştpirsiya li ser serxwebûna 
Kurdistanê bike. 

Wezareta amerîkî ya karên derve daxuyaniyek 
kir û tê de hişyarî da hukûmeta iraqî li Bexdadê û 
jê xwest ku pirsên van navçeyên nakok li ser 
bingeha destûra iraqî çare bike. 

Rawêjkarê ewlehiya neteweyî ya amerîkî, 
McMaster, daxuyand ku divê ku Amerîka bilive, 
piştgiriya Kurdan bike û nehêle ku Iraq bi îranê 
re hevkariyê bike. 


Di 22 Cotmeh de, wezîrê amerîkî yê karên derve, 
Rex Tillerson, çû Erebistana Suûdî û tê de got ku 
divê ku mîlîsên îranî ji Iraqê derkevin. 
Serokwezîrê iraqî li dijî vê yekê derket. 

Di 23 Cotmeh de, Tillerson çû Bexdadê û tê de 
rastî serokwezîrê iraqî, Heyder Ebadî, hat û 
dilgiraniya xwe ji bo nelihevkirina hukûmeta 
iraqî û Kurdan ravekir. Wî jê re got : "Weka li 
Bexdadê, li Hewlêrê jî hevalên me hene”. Û wî 
got jî ku divê ku ev pirs di çarçeveya destûrê de 
bên çare kirin. 

Di 24 Cotmeh de, berdevka wezareta karên 
derve, Heather Nauert, daxuyand ku bandora 
(te'sîr) îranê li ser şerrê li Iraqê heye (îran 
piştgiriya mîlîsên şîî dike. Bi ser de jî, piraniya 
Iraqiyan şîî ne, lê Kurd sunnî ne. Buroya Kurdî). 

Di 26 Cotmeh de, berdevka wezareta amerîkî ya 
karên derve, Heather Nauert, li konfêranseke 
çapemeniyê li Washingtonê got ku fermandarê 
bilind ê mîlîsên şîî yên Heşdî Şe'bî, Ebû Mehdî 
Muhendis, têrrorîst e û ku ew, bi Hadî Amirî re, 
serokatiya van mîlîsan, di êrîşên wan li dijî 
Pêşmerge li Bakurê Rojavaya Mûsilê de, dike. 
Wê bangî hukûmeta iraqî û ya Kurdistanê kir ku 
dest bi dyalogê bikin. 

I'rudawnet , 17, 20, 22-26./0.2017) 

Navenda Lêgennên Stratêjîk a Avrasya 
Serokê Navenda Lêgerînên Stratêjîk a Avrasya, 
Prof. Ercan Çilioglu, got ku ev bûyer ji bo hemî 
Rojhilata Navîn metirsî (tehlike) ne. 

(rudawnet, 18.10.2017) 

Almanya mhênana Pêşmerge dirêj dike 
Dema ku Kerkûk ji aliyê mîlîsên şîî yên Heşdî 
Şe'bî hat dagîr kirin, Almanya biryar stend ku 
rahênana (tedrîb) Pêşmerge bike. Lê di 18 
Cothmehê de, wê biryar stend ku vê rahênanê 3 
mehan dirêj bike. 

(rudawnet, 19.10.2017) 

U.N. 

Rêxistina Neteweyên Yekbûyî "U.N." hişyariyek 
da hukûmeta iraqî, li ser bûyerên dawîn li 
Kerkûkê û li navçeyên din ên kurdî yên li 
derveyî desthilata Kurdistanê. Buroya wê li Iraqê 
rapporek li ser talankirina mal û firoşgehên 

rûniştevanên Kerkûk û Xurmatû amade kir. Wê 
got ku 150 mal hatin talan kirin û 11 jî hatin 
teqandin. Bi ser de jî, buroya Tirkmenên 
Kerkûkê hat êrîş kirin. 

UNê daxuyand jî ku ji 175.000 kesan bêtir ji 
Kerkûk û navçeyên din reviyan Kurdistana Iraqê, 
navçeyên Hewlêr, Duhok û Nînewa. 

('rudawMet , 19 û 28A0JSH71 

Rûsya 

Parlementerên odeya nizm a parlementê "Dûma" 
piştgiriya xwe ji serxwebûna Kurdistanê re û 
dilgiraniya xwe ji bo dagîrkirina Kerkûkê ji aliyê 
mîlîsên şîî daxuyandin. Û wan got jî ku ew 
amade ne ku rolekê di navbera Hewlêr û 
Bexdadê de bilîzin. 

Wezîrê iraqî yê karên derve, Ibrahîm Ce'ferî, çû 
Mosko û tê de rastî wezîrê rûsî yê karên derve, 
Sergey Lavrov, hat. Piştre, wan konfêranseke 
çapemeniyê pêk anî. Lavrov got ku helwesta 
Rûsya li hemberî giştpirsiya serxwebûna 
Kurdistanê ne guheriye, ku rûmeta wê ji gelê 
Kurdistanê re heye û ku ewê pişta xwe ji Kurdan 
re nezîvirîne û ne jî konsulxaneya xwe li 
Hewlêrê bigire. Û wî got jî ku divê ku pirsên di 
navbera Hewlêr û Bexdadê bi dyalogê bên çare 
kirin. 

(rudawjiet, ave.stakurd.net, 20 û 23.10.2017) 

Human Rights Watch 

Rêxistina mafên mirov, Human Rights Watch, 
rapporek li ser rewşa Kerkûk û dora wê weşand. 
Wê tê de got ku di 16 Cotmehê de, ji kêmasî ve 
10 firoşgehên Kurdan li Xurmatû hatin 
şewitandin. Û wê got jî ku dema ku 2 kesan ev 
kar dikirin, 3 efserên (zabit) leşkerê iraqî, bê ku 
bilivin, li wan dinêrî. 

Bi ser de jî, Human Rights Watch got ku di 19 
Cotmehê de, 150 xanî hatin şewitandin û 11 jî 
hatin teqandin. 

(rudawMet, 20.10.2017) 

Israîl 

Di 18 Cotmeh 2017 de, serokwezîrê israîlî, 
Benjamin Natanyahu, bi têlêfonê bi serokwezîra 
almanî, Angela Merkel, û serokê rûsî, Vladimir 
Putin, re peyivî. Wî ji wan re got ku eger pêwîst 


bibe, ewê Israîl ezmanê sûrî bi kar bîne, ji bo 
parastina Kurdistana Iraqê ji mîlîsên şîî û leşkerê 
iraqî. 

(rudawjiet, avestakurd. net, 22.10.2017) 

Amnesty Intemational 

Amnesty Intemational daxuyand ku li bal wê 
belgeyên ku peyt (isbat) dikin ku mîlîsên şîî yên 
Heşdî Şe'bî gelek firoşgeh û xaniyên Kurdên ku 
li Xurmatû dijîn têk dibin û dişewitînin hene. Ev 
mîlîs li bajar û kampan belav bûne. 

(rudawMet , 24.10.2017) 

Fransa 

Serokê fransî Emmanuel Macron ji serokê 
Kurdistanê, Mesûd Berzanî, re têlêfon kir û 
dilgiraniya xwe ji bo pêwendiyên di navbera 
Hewlêr û Bexdadê de aşkere kir. Wî hêvî kir ku 
her du alî pirsên xwe bi dyalogê, ne bi şerr, çare 
bikin. Û wî got jî ku ji bo destpêkirina vê 
dyalogê ewê hertiştê ku karibe ewê bike. 
(mdawMet, 23.10.2017) 

Almxmya 

Endamekî partiya desthilatê ya soyal-fille CDU, 
Oliver Kraus, ji ajansa Rûdawê re daxuyand ku 
ew ditirse ku piştgiriya îranê ji mîlîsên şîî re 
desthilata wê li navçeyê xurttir bike. Wî ji 
hukûmeta almanî xwest ku helwesteke wê ya 
hişk li hemberî êrîşên van mîlîsan li Kurdistanê 
hebe. 

Ji sedema hebûna roleke mezzin a Amerîka li 
Iraqê, welatên ewropî dibêjin ku ew nikarin zêde 
xwe bixin nav pirsên hukûmeta iraqî û Herêma 
Kurdistanê. Lê, li gel vê yekê, heta nuha 
Almanya alîkariya leşkerî û mirovî dide 
Kurdistanê. 

('rudawnet , 26.10.2017) 

Brîtanya Mezzin 

Li civîneke Encumena Ewlehiyê ya U.N.ê, 
Brîtanya Mezzin hevoka "Divê ku rêz (hurmet) ji 
mafên Kurdan re were kirin" red kir. Nuha, ev 
welat dixwaze ku, bi hevkariya hukûmeta iraqî, 
pêtrol ji Kerkûkê derxîne. 

(mdawMej , 28.10.2017) 

ENCAMÊN GIŞ TPIRSIYÊ HATIN 
HILA WESTIN 

Daxuvaniya Serok Berzanî 
Di 25 Cotmeh 2017 de, serokê Kurdistanê, 
Mesûd Berzanî, daxuyaniyek kir û tê de got ku 
rewşa metirsîdar (bitehlike) li Iraq û Kurdistanê 
her du aliyan neçar dike ku nehêlin ku ew xerab 
bibe û ku divê ku her du alî li asta bilind a 
berpirsiyariya xwe ya dîrokî bin. Û wî got jî ku 
ewê encamên giştpirsiya li ser serxwebûna 
Kurdistanê bên hilawestin (cemidandin) û ku 
ewê dyalogeke vekirî di navbera hukûmeta 
Kurdistanê û ya Iraqê de, li ser bingeha destûra 
iraqî, dest pê bike. 

(rudawMet, 25A0JSHH 

Berteka neyênîya serokwezîrê iraq î 
Serokwezîrê iraqî, Heyder Ebadî, li hemberî 
daxuyaniya jorîn a serok Berzanî berteka 
(rêaction, red fi'il) xwe nîşan da û got ku 
hukûmeta wî bitenê rakirina (ilxa kirin, nehiştin) 
encamên giştpirsiya li ser serxwebûna 
Kurdistanê dipejirîne (qebûl dike). 

Ebadî ev daxuyanî li Tehranê kir. Ew tê de bi 
cîgirê serokê hukûmeta îranî, Ishaq Cihangirî, re 
civiya bû. 

I'rudawjiet , 26.10.2017) 

MÛSIL 

Girtina nya Duhok-Mûsilê 
Di 11 Cotmeh 2017 de, encumena ewlehiya 
Kurdistanê daxuyand ku leşkerê iraqî xwe ji bo 
êrîşeke mezzin li Başûr û Bakurê Kerkûkê û li 
Bakurê Mûsilê amade dike. Pêşmerge riya di 
navbera Duhok û Mûsilê de girt. 

I'rudawnet , 12MI2017} 

Rasthatin di navbera Pêşmerge û leşkerê iraqî 

de 

Di 28 Cotmehê de, şandeke bilind a 
Pêşmergeyên Mûsilê bi şandeke leşkerê iraqî re 
civiya, ji bo destpêkirina rêzeyeke civînên din. 
Şerr 24 demjimêran hat rawestandin. 


Di 29 Cotmehê de, şandeke bilind bilind ji 
Kurdistanê çû Mûsilê, ji bo venêrîna (examen) 
encama vê civîne. 

(rudawMet, 29.10.2017) 

ŞINGAL 

Mîlîsên şu dikevin nav Şingalê 
Di 17 Cotmehê de, mîlîsên şîî yên Heşdî Şe'bî 
ketin nav Şingalê, navçeya Kurdên êzdî, ku li 
nêzîkî Mûsilê, ji derveyî desthilata Kurdistana 
Iraqê, ye. Wan tê de ala iraqî bilind kir. 
Pêşmergeyên ku li wê derê bûn, bê ku şerr bikin, 
xwe jê kişand. Leşker û polîsê iraqî ne ketin nav 
wê, lê ew dorpêç kir. 

Pêşmergeyên êzdî û mîlîsên şîî li hev kir ku ev 
navçe ji aliyê Pêşmergeyên êzdî bê parastin. 

Li Rojhilata Şingalê, şerr di navbera Pêşmerge û 
mîlîsên şîî de 20 xulek (deqqe) ajot. Piştre, van 
mîlîsan xwe jê kişand. 

Beşeke din a van mîlîsên şîî yên Heşdî Şe'bî ber 
bi bajarokên Rebî'e û Ewênê çûn û ew tecrube 
dike ku sînorê di navbera Kurdistana Iraq û 
Sûriyê de bigire. 

Hin Kurdên êzdî di nav van mîlîsên şîî yên Heşdî 
Şe'bî de hene. Lê hêzên êzdî yên Şingalê 
girêdayî wezareta Pêşmerge, ya Kurdistana 
Iraqê, ne. Loma, serokê Kurdistanê, Mesûd 
Berzanî, li ser vê yekê got ku ji bo ku careke din 
xwîna Kurdên êzdî neyê rijandin, divê ku xelkê 
Şingalê biryarekê bistîne. 

(rudawMet, 17.10.2017) 

Van Kurdên êzdî li dijî hebûna mîlîsên şîî li 
Şingalê xwe pêşan da (meşiyan) û got ku tu 
cihêtî (ferq) di navbera Heşdî Şe'bî û Dewleta 
Islamî de nîn e. Û wan got jî ku dibe ku 
karesateke nuh were serê Şingalê û ji civata 
navneteweyî xwest ku temaşevan nemîne. 
(rudawMet, 26.10.2017) 

Koçbûneke nuh 

Piştî êrîşên mîlîsên şîî, ji 1.000 malbatên Şingalê 
bêtir ber bi kampên navçeya Duhokê reviyan. 
(rudawMet, 29.10.2017) 

Qedexekirina rêxistinên mirovî 
Mîlîsên şîî riya di navbera Şingal û Duhokê girt. 
Bi vî awayî, 28 rêxisinên mirovî neçar bûn ku 
alîkariya xwe ji Şingalê re rawestînin. 

(rudawMet, 29.10.2017) 

Çarenivîsa 3.242 Êzdiyrn ne diyar e 
Dewleta Islamî nêzîkî dawiya xwe dibe, lê hîn jî 
kesên hundabûyî hene. Birêvebirê karên êzdî li 
bal wezareta weqfên olî ya Kurdistanê, Xeyrî 
Bozanî, daxuyand ku ji dema êrîşên Dewleta 
Islamî li ser navçeya Şingalê de, di 14 Tebax 
2014 de, 3.242 Kurdên Êzdî hunda bûne. Wî anî 
bîran ku di wê demê de, DAIŞê 6.417 kes, ku ji 
wan 3.547 keç û jin, û 2.870 kur û mêr, revandi 
bûn. 

I'rudawMet , 3LJJX2017} 

RIZGARKIRINA KERKÛK, MEXMÛR, 
ŞINGAL Û XANEQÎNÊ 
Di 19 Cotmeh 2017 de, berdevkê partiya kurdî 
YNK (Yekîtî Niştimanî Kurdistan), Sadî Ehmed 
Pîre, konfêranseke çapemeniyê li Hewlêrê kir û 
tê de got ku berê rojekê, di 18 Cotmehê de, ev 
mîlîsên şîî yên Heşdî Şe'bî ji Kerkûkê derketin û 
ku bajar ji aliyê encumeneke hevbeş, ku ji Kurd, 
Tirkmen û Ereban pêk hatiye, tê bi rê ve birin. Û 
wî got jî ku Mexmûr, Şingal û Xaneqîn jî hatine 
rizgar kirin. 

Di 24 Cotmeh de, berpirsiyarê pêwendiyên 
navneteweyî yê hukûmeta Kurdistanê, Dîndar 
Zîbarî, ji ajansa Rûedawê re daxuyand ku nêzîkî 
600 sîvîl ji aliyê mîlîsên şîî û leşkerê iraqî li 
hundirê sînorên parêzgeha Kerkûkê û bajarokê 
Xurmatû hatin kuştin û pêwendiyên cinsî bi 2 
jinan re jî hatin kirin. 

Berpirsiyarê karên mirovî yê navçeya 
Germiyanê, Bêstûn Jaleyî, jî ji Rûdawê re 
daxuyand ku piştî bûyerên Xurmatû, nêzîkî 
7.000 malbat, ku ji wan 5.160 çûn Germiyanê, 
bûn penaber. Jimara wan bi tevayî digihêje 
30.000 - 35.000 kesan û piraniya wan li malan 
hatin belav kirin. 



Di 30 Cotmeh de, 263 serbaz (esker) û polîsên 
navçeya Kerkûkê, ku ji êrîşên mîlîsên şîî û 
leşkerê iraqî reviya bûn, vegeriyan mal û karên 
xwe. 

(rudawMet, 19, 24^ û 30JJ12017) 

Wênesirekî kurd tê kuştin 
Di 29 Cotmeh 2017 de, bi şev, wênegirê 
(fotograf) kanala têlêvîzyona Kurdistan TV, 
Erkan Şerîf, hat kuştin. Kesên nenas, ên 
nuxumandî (bi mask), ketin mala wî li Daqûqê, 
ku bajarokekî Kerkûkê ye, û ew bi kêran, li ber 
çavên malbata wî, kuşt. Polîs dest bi vekolînekê 
(ankêt) kir. 

Erkan 50 salî û bavê 2 zarokan bû. Ew 13 salan 
wênegirê Kurdistan TV bû, û di heman demê de, 
birêvebirê dibistana gundê Heftexarê, yê 
bajarokê Daqûqê, bû. 

I'rudawnet , 30.10.2017) 

PIRDÊ, DI NAVBERA KERKÛK Û 
HEWLÊRÊ DE 

Şerr di navbera mîlîsên şîî û Pêşmerge de 

Di 20 Cotmeh de, mîlîsên şîî yên jorîn li 
bajarokê Pirdê, di navbera Kerkûk û Hewlêrê de, 
êrîşî Pêşmerge kir. Pêşmerge ew şikandin, 118 
kes ji wan kuştin û 20 ji tankên wan têk birin. 6 
Pêşmerge hatin kuştin û çend jî birîndar bûn. 

BAŞÛRÊ IRAQÊ 



Di 21 Cotmeh de, xwepêşandan li Hewlêrê, li 
hemberî avahiya U.N.ê, ji bo riswakirina 
(protêsto) bêdengiya wê li hemberî van êrîşan, 
bûn. 

Di 26 Cotmeh de, Pêşmerge êrîşeke mîlîsên şîî li 
eniya Pirdê şikand û 4 ji topên wan têk birin. 
(rudawjiet, 20-22.06.2017) 

MEXMÛR Û MEHMÛDIYYE 

Êrîşên mîlîsên şîî û leşkerê iraq î 
Di 24 Cotmeh 2017 de, mîlîsên şîî yên Heşdî 
Şe'bî êrîşî eniyên Pêşmerge kir. Ew hatin 
şikandin, lê jimara kuştî û birîndarên wan hîn ne 
hatiye zanîn. Pêşmergeyek birîndar bû. 

Van mîlîsan êrîşî Pêşmerge li bajarokê 
Mehmûdiyyê jî kir. Ew hatin şikandin û çekkên 
wan hatin têk birin. 

(mdawjiet, 24HK2017} 

ZUMMAR 

Firokeyeke şîiyan tê daxistin 

Di 26 Cotmeh de, Pêşmerge fîrokeyeke mîlîsên 

şîî li nêzîkî gundê Eyn Ewêzê daxist. 

(mdawnet, ave.stakurd.net, 26.10.2017) 

Di 26 Cotmehe de ji, Peşmerge enşen milisen şn 
û leşkerê iraqî li Rebîe-Mehmûdiyyê, û ji Eyn 
Ewazê heta Zumarê, şikandin û 2 tank û 4 topên 
wan têk birin. 

(rudawnet, 26.10.2017) 


7 wjnameyanên kurd li Hillê tên revandin 
Di 13 Cotmeh 2017 de, li merasîma cêjna olî ya 
şîî, çekdarên nenas ketin nav avahiya şirketa 
mêdyayî ya kurdî "Korek Telecom" û 7 ji 
karmendên wê revandin. 

Berê çend rojan, serokwezîrê iraqî Heyder Ebadî 
biryar stendi bû ku mêdyayên kurdî bên girêdan 
hukûmeta fêdêral li Bexdadê. 

(mdawnet, 14.10.2017) 

SÎNORÊ KURDISTANA ÎRANÊ 

Hêzên iraqî û îrarû 

Partî Dêmokratî Kurdistana îranê daxuyand ku 
hêzên iraqî û polîsên îranî (pasdar) bi dehan tank 
nêzîkî kampên wê, li bajarokên Teqteq û Koyê, 
bûn. 

Piştî demjimêrekê, van hêzan xwe kişand. 
(rudawnet, 2LJÇL2017} 

PIŞTGIRIYA KURDÊN TIRKIYÊ 

5 partiyên kurdî, PDK-Bakur, PSK, PAK, OSP û 
Hereketa Azadî, li Amedê (Diyarbekir) civiyan û 
biryar stend ku piştgiriya destkeftên Kurdistana 
Iraqê bikin. Ev yek, bi kirina pêwendiyan bi 
balyozxaneyên (sefaretxane) amerîkî û ewropî, û 
U.Nê, re û bi xwestina alîkariyê ji bo penaberan. 
(rudawnet, 25JJX2017} 

AGIRBIRRÎN 

Berdevkê Hevbendiya Navneteweyî li dijî 
Dewleta Islamî daxuyand ku agirbirrînek di 
navbera Pêşmerge û mîlîsên şîî de heye û ku 
Hevbendî dixwaze ku roleke navberiyê di 
navbera hukûmeta Kurdistanê û ya Iraqê de 
bilîze, ji bo ku şerr raweste û ku hemî baldarî li 
ser Dewleta Islamî bin. 

ÎRAN PIŞTGIRIYA MÎLÎSÊN ŞÎÎ DIKE 

Balyozê berê yê îranê li Iraqê, Hasan Kazimî 
Qumî, got ku mîlîsên şîî yên Heşdî Şe'bî weka 
Pasdarên îranî (polîsê îranî) ne. 

Di 2014 de, piştî êrîşên Dewleta Islamî li hundirê 
Iraqê, oldarê şîî yê îranî yê mezzin, Ayetullah El- 

Sîstanî, avakirina mîlîsên Heşdî Şe'bî, ji bo 
şerkirina DAIŞê, xwesti bû. 

Di 2016 de, parlementa iraqî biryar stendi bû ku 
Heşdî Şe'bî weka hêzeke şer'î (lêgal) li Iraqê nas 
bike. 

Li gora çavdêran, Heşdî Şe'bî li bin bandora 
(te'sîr) îranê ye û fermandarên wê yên bilind ên 
berê li îranê dijiyan û ji aliyê îdêolojîk girêdayî 
Komara Islamî ya îranê ne. 

('rudawMej, 27.10.2017) 

PAŞXISTINA HILBIJARTINAN LI 
KURDISTANÊ 

Di 24 Cotmeh 2017 de, parlementa Kurdistanê 
civiya û biryar stend ku hilbijartinên 
parlementerî û yên serokatiya Kurdistanê 8 meh 
werin paş de xistin. Ji berê, biryar hati bû stendin 
ku ew di 01 Mijdar (novembre) 2017 de bibin. 
Lê ewê di Hezîran 2018 de bibin. 

(rudawMet, 24JJX2017} 

AGIRBIRRÎN 

Di 27 Cotmeh de, berdevkê Hevbendiya 
Navneteweyî Li Dijî Dewleta Islamî, Rayan 
Dillon, daxuyand ku agirbirrînek di navbera 
Pêşmerge û mîlîsên şîî de bû. Û wî got jî ku ev 
Hevbendî dixwaze ku Iraq û Kurdistan li dora 
maseya dyalogê rûnên û nema şerr bikin. 

I'rudawjiet , 27.10.2017) 


DÛMAHÎKA ŞERRÊ LI DIJÎ DEWLETA 
ISLAMÎ 

KERKÛK 

Êrîşa DAIŞê li ser Kerkûkê 
Di 09 Cotmeh 2017 de, Dewleta Islamî êrîşî 
Pêşmerge li eniya Rojavaya Kerkûkê kir. 
Pêrşmergeyek û 2 DAIŞ hatin kuştin û Daişek 
hat girtin. 

I'rudawnet , 09.10.2017) 

RizgarMnna Hewîcê 

Di 11 Cotmeh de, Dewleta Islamî ji aliyê 
Pêşmerge li bajarokê Hewîcê, yên girêdayî 
Kerkûkê, hat şkestin. Şerr di 21 îlon 2017 de 
dest pê kiri bû û navê wî hati bû kirin "Keleya 
Dawîn a Dewleta Islamî". Ji destpêka şerrê 
Hewîcê de, 1.000 şervanên Dewleta Islamî hatin 
girtin. 

I'rudawnet , H û 12M12017} 

SEREDANÊN KURDISTANÊ 
Balyoz (sefîr) 

Di 30 Cotmeh 2017 de, serokê Kurdistanê, 
Mesûd Berzanî, pêşwaziya balyozê Almanya li 
Iraqê, Cyril Nan, û yê Fransa, Bruno Obert, kir. 
Wan rewşa ramyariyî (siyasî) û ewlehiyî (emnî) 
li Iraq û Kurdistanê, guhertinên dawîn û êrîşên 
mîlîsên şîî yên Heşdî Şe'bî û leşkerê iraqî li ser 
Kurdistanê giftûgo kirin. 

(rudawnet, 30.10.20/7) 


KURDISTANA TIRKIYÊ 


DÛMAHÎKA ŞERRÊ DI NAVBERA 
TIRKIYE Û PKKê DE 

Colemêrş (Hekkarî) 

Di 04 Cotmeh 2017 de, bombeyek li ser 
erebeyeke leşkerî, li bajarokê Bajêrganê 
(Esendere), yê girêdayî Geverê (Yûksekova), 
teqiya. 4 serbaz (esker) hatin kuştin û 4 jî 
birîndar bûn. 

Tevgereke leşkerî li navçeyê dest pê kir. PKKê 
tu daxuyanî li ser vê babetê ne kir. 


Di 10 Cotmeh de, 31 cî li navenda Colemêrgê û 
li bajarokên Şemzînan, Gever û Çelê navçeyên 
ewlehiya taybetî, ji 11 heta 25 Cotmehê, hatin 
daxuyandin. 

(rudawMet, 04 û HMLlQlll 

Bediîs (Bitlis) 

Di 11 Cotmeh de, parêzgarê Bedlîs qedexekirina 
hatûçûnê, heta fermaneke din, li 27 gund û 7 
taxên Bedlîsê daxuyand. Û wî got jî ku şerrê di 
navbera PKK û leşkerê tirkî de bandoreke (te'sîr) 


Bultena agahdariyê N° 151 - Mijdar 2017 


14 - 24 

















wî ya xerab li ser pêşveçûna civakî û aborî ya 
bajar heye. 

(rudawMet, 1LJSL2Q111 


Bi ser de jî, heta nuha, 185 destgehên 
çapemeniyê hatin qedexe kirin û 174 rojnamevan 
zîndan kirin. 


Amed (Diyarbekir) 

Di daxuyaniyeke nivîskî de, parêzgarê Amedê 
qedexekirina hatûçûnê li 15 gundên bajarokê 
Farqînê, ji sedema şerrê li dijî PKKê û ji bo 
parastina sîvîlan, daxuyand. 

(rudawMet, 12ML2017} 

Çewlig (Bingöl) 

Di daxuyaniyeke nivîskî de, parêzgarê Çewligê 
got ku ji sedema şerrê li dijî PKKê, 26 gund û 7 
taxên bajar heta 01 Adar 2018 "ciyên ewlehiya 
taybetî" ne. 

('rudawnet , 14Md2017} 

RAGIRTINA 34 KESAN LI 6 BAJARAN 

Li gora mêdyayên tirkî, beşa antî-têrrorê ya 
Adana tevgerek li 6 bajarên Kurdistana Tirkiyê û 
Tirkiyê kir û 34 kes, ku ji wan 14 jin, ku bi 
endambûna PKKê hatin tawanbar kirin, hatin bin 
çav kirin. 


Ji dema rewşa awarte de, gelek kuçe, bi taybetî li 
Ankara, tijje polîs in û hin ciyên girîng ji xelkê 
sîvîl re qedexe ne. 

(rudawMet, 17.10.2017) 

POLÎS ALA KURDÎ TÎNE XWARÊ 

Partiya kurdî HAK-PARê 7mîn kongeray xwe li 
Ankara kir. Berê destpêkirina wê, polîs ala kurdî, 
ku li nav eywanê hati bû bilind kirin, daxist. 

Ji karên partiyê bêtir, beşdar li ser rewşa 
Kerkûkê û ya Kurdistana Iraqê peyivîn. Refîq 
Karakoç serok hat hilbijartin. 45 kes weka 
endamên encumena partiyê û 7 jî ji bo encumena 
dîsîplînê hatin hilbijartin. 

Ji bo sedemên şer'î, partiyên ramyariyî (siyasî) 
yên kurdî neçar (mecbûr) in ku kongreyên xwe li 
Ankarê bikin. 

('rudawMet , 23.10.2017) 


Berpirsiyarên partiyên kurdî HDP û DBP got ku 
piraniya van kesan endamên wan in û ku 
pêwendiyên wan bi PKKê re nîn in. 

(rudawMet, l4Md2017} 

DIRÊJKIRINA REWŞA AWARTE 

Di 15 Tîrmeh 2016 de, li Tirkiyê tecrubeyeke 
derbeya leşkerî bû bû. Piştî vê yekê, 50.000 kes 
hati bûn ragirtin û 150.000 karmend ji karên xwe 
hati bûn avêtin. 

Di Cotmeh 2017 de, hukûmeta tirkî biryar stend 
ku vê rewşa awarte 3 mehan dirêj bike. Beşek ji 
rêxistinên mafên mirov li dijî vê yekê riswa 
(protêsto) kir. 


QEDEXEKIRINA 3 PIRTÛKAN LI SER 
KURDAN 

ROJAVA 

KURTLERIN ZAMANI 



Nuha, jimara ragirtinan bêtir bûye : 169.003 kes 
hatin ragirtin. Ji wan, 510 hatin zîndan kirin. Bi 
ser de jî, servîsên ewlehiyê navên 8.087 kesên 
din, ku dixwazin bigirin, tomar (qeyd) kirin. Ji 
van kesan, 11 parlementerên kurd ên partiya 
HDP, ku di nav wan de 2 hev-serok û 5 
parlementer hene. 


Li gora rojnameya Duvarê, pirtûka Fehim 
Taştekin, "Rojhilat/Dema Kurdan" (Rojhilat : 
Kurdistana Tirkiyê), ya Faysal Dagli, "Şerrê 
Birakujiyê" (ku di 1994 de hati bû weşandin), û 
ya Aytekin Gezici, "Dîroka Kurdan" (2013), 
hatin qedexe kirin. 

Dadgeha Cezayî ya Aşîtiyê, ya navçeya Kolikê, 
ku girêdayî Semsûrê ye, qedexekirina firotina 
van pirtûkan û berhevkirina wan daxuyand, ji bo 
ku ew di nav wan de navên rêxistinên têrrorîst 
hene. 

('rudawMej, 12.10.2017) 

XWESTINA GIRTINA PARTIYEKE 
KURDÎ 

Dozkarê Ankara ji dadgeha bilind a tirkî xwest 
ku partiya kurdî PDK-T (Partî Dêmokratî 
Kurdistana Tirkiyê) bigire. 

Serokê vê partiyê, Mehmet Emin Kardaş, ji 
ajansa Rûdawê re daxuyand ku eger partiya wî 
were girtin jî, ew tucar dev ji navên "Kurd" û 
"Kurdistan" bemade. 

(rudawMet, 25JJX2017} 


QEDEXEKIRINA AXAFTINA BI KURDÎ LI 
POLÊ 



Li Şimexê (Şimak), li Kurdistana Tirkiyê, 
mamosteyekî dibistana seretayî ya Ömer 
Keçecioglu, ji xwendekaran re qedexe kir ku li 
polê (sinif, classe) bi kurdî bipeyivin. Wî 
tabloyeke ku li ser wê "Ez bi kurdî napeyivim" 
hatiye nivîsîn daleqand. 

(rudawMet, 24JJX2017} 


KURDISTANA ÎRANÊ 


ŞERR LI URMIYÊ : 4 KUŞTÎ 

Şerr li navçeya Çaldiranê, ku girêdayî Urmiyê 
ye, di navbera polîsê îranî (Padar) û komeke 
nenas de bû. 4 kesên vê komê hatin kuştin. 
Mêdyayên îranî dibêjin ku ew endamên PKKê 
bûn. PKKê tu daxuyanî li ser vê yekê ne kir. 

Çaldiran li Bakurê Parêzgeha Urmiyê û li sînorê 
Kurdistana îran û Tirkiyê ye. Di salên dawîn de, 
şervanên PKKê tê de hatin dîtin. 

('rudawnet , 27.10.2017) 

KURD PIŞTGIRIYA DONALD TRUMP 
DIKIN 

Partiyên ramyariyî (siyasî) yên Kurdistana îranê 
stratêjiya nuh a Amerîka li ser îranê baş dit. 

Serokê amerîkî, Donald Tmmp, daxuyand ku 
eger Kongrêsa (parlement) amerîkî bemameya 


atomî ya îranê nepejirîne (qebûl neke), ewê 
Amerîka ambargoya (dorpêçkirina aborî) xwe li 
ser wî welatî bêtir bike. Wî bangî welatên heval 
û yên hevbend kir ku bi hev re li dijî îranê kar 
bikin. 

('rudawnet , L5JJd2017} 

SÎNORÊ KURDISTANA IRAQÊ JI NUH DE 
VEBÛ 

Piştî pêkanîna giştpirsiya li ser serxwebûna 
Kurdistana Iraqê di 25 îlon 2017 de, îranê 
firrînên xwe rawestandi bûn û sînorên xwe yên 
erdî bi Kurdistana Iraqê re girti bûn. 10 roj şûn 
de, deriyên sînorî di navbera Kurdistana îranê û 
Suleymaniyê, li Kurdistana Iraqê, de ji nuh de 
hatin vekirin. Lê deriyê Hewlêrê, paytexta 
Kurdistana Iraqê, hîn jî girtî ye. 

Ji derveyî 3 deriyên sînorî yên fermî, 3 deriyên 
din ên ne fermî hene : Kele, Seyranbend û 
Tewele. 

('rudawMej, 25.10.2017) 

KOLBER TÊN KUŞTIN Û BIRÎNDAR 
KIRIN 

Di 24 Cotmeh 2017 de, cardin hêzên leşkerî yên 
îranî agir berda kolberên (qaçaxçî) kurd li 
Serdeştê, li Kurdistana îranê. Yek ji wan hat 
kuştin û xelk li Serdeşt û Pîranşarê xwe pêşan da 
(meşîn kirin). 

Di 26 Cotmeh de, ev hêzên ku li sînorê 
Çaldiranê, parêzgeha Urmiyê, û Kurdistana Iraqê 
bi cî bûne, agir berda kolberan. Yek ji wan hat 
kuştin û yek jî birîndar bû. 

Ji sedema nebûna kar, ev kolberên kurd neçar 
(mecbûr) dibin ku vî karî bikin. 

(rudawMet, 26.10.2017) 

GUNDEKÎ KURDÎ BÊ XIZMETAN E 

Di salên dawîn de, îranê çend gundên Kurdistana 
îranê weka bajarok nas kirin. Lê gundê Balo 
(Balaw), ku mezzintirînê wan e, ne bû bajarok, li 


gel ku jimara rûniştevanên wî digihêje 16.000 û 
ku ew 7 km li Bakurê bajarê Urmiyê ye. Sedema 
vê yekê ew e ku li dora wî gundên azerî (tirk) 
hene. 

(rudawMet, 27.10.2017) 

4 KURD LI SINÊ TÊN RAGIRTIN 

Hêzên ewlehiyê yên îranî li Sinê 2 rûniştevanên 
gundên Niyer û Mîrawê ragirtin. Ew bi 
pêwendiyên bi partiyên ramyariyî (siyasî) re 
hatine tawanbar kirin. Bi ser de jî, dê û bavê 
Pêşmergeyekî partiya Komela li gundê Nigilê, yê 
heman parêzgeha Sinê, hatin ragirtin. 

6 SAL ZÎNDAN JI FOTOKÊŞEKÎ RE 

Dadgeha Urmiyê cezayê 6 sal û 3 meh zîndan da 
fotokêşekî (fotograf) Pîranşarê, Seîd Ehmedî. Ew 
bi hebûna pêwendiyên wî bi partiyên ramyariyî 
(siyasî) yên kurdî re hatiye tawanbar kirin. 
(rudawMet, 3LUd2017} 


KURDISTANA SÛRIYÊ 


DÛMAHÎKA ŞERRÊ LI DIJÎ DEWLETA 
ISLAMÎ 


RIZGARKIRINA REQQA 



Di 17 Cotmeh 2017 de, bajarê Reqqa, paytexta 
Dewleta Islamî li Sûriyê (weka Mûsilê li Iraqê), ji 
aliyê Hêzên Sûriya Dêmokratîk (HSD), ku YPG'ên 
kurdî (Yekîneyên Parastina Gel) bi rê ve dibin, 
bicarek ji Dewleta Islamî hat rizgar kirin. Vê 
tevgerê di 06 Hezîran 2017 de dest pê kiri bû. 

Şandê taybetî yê serokê amerîkî ji bo şerrê li dijî 
Dewleta Islamî, Brett McGurk, daxuyand ku di vî 
şerrê Reqqa de 6.000 çekdarên Dewleta Islamî 
hatin kuştin. Û wî got jî ku ew çû seredana 
Encumena Sîvîl a Reqqa, ji bo ku giftûgo li ser 
alîkariya amerîkî ji vê navçeyê re û ji nuh de 
avakirina wê bike. 

Nêzîkî 20.000 rûniştevanên ku reviyan bûn hatin 
rizgar kirin. Nuha HSD navçeyê ji mînan paqij 
dike. 90% ji bajar têk çûye. 

('rudawMej, 18 û 2JMI2017} 

ÇA VDÊRÎKIRINA BÎREKE PÊTROLÊ 
HSD mezzintirîn bîrê pêtrolê li Sûriyê, yê El- 
Umer, li nêzîkî bajarê sûrî yê Dêr El-Zorê, li 
Rojhilata çemmê Firatê, stend. Şerr li vê navçeyê 
di 09 îlon 2017 de dest pê kiri bû û li Rojhilata Dêr 
El-Zorê, bi piştgiriya firokeyên hevbendiya 
navneteweyî, dajo (dewam dike). 

(rudawMet, 22 û 28.10.2017) 

RASTHATINA RÛSÎ-KURDÎ 
Di 14 Cotmeh 2017 de, ]\ bo amadekirina kongreya 
Humeymînê, li Sûriyê, ku ewê di 10 Mijdar 2017 
de bibe, alîkarê wezîrê rûsî yê karên derve û şandê 
taybetî yê serokê rûsî ji bo karên Rojhilata Navîn û 
Afrîqa, Michaêl Bogdanov, dest bi civînên xwe bi 
berpirsiyarên kurd ên TEV-DEMê re, li bajarê 
Qamişlî, li Kurdistana Sûriyê, kir, ji bo 
giftûgokirina daxwaziyên Kurdan û xelkên din ên 
Kurdistana Sûriyê. Kurd fêdêralîsmê li Sûriyê 
dixwazin. 

(rudawjwt, 19.10.2017) 

RASTHA TINEKE KURDÎ-SÛRÎ 
Di 17 Cotmeh de, şandeke kurdî ya YPG 
(Yekîneyên Parastina Gel) bi berpirsiyarên 
hukûmeta sûrî re civiya û 3 xal giftûgo kirin : 1) rol 
û pêşeroja YPG li Sûriyê. 2) Statuya Kurdan di 
sîstemeke siyasî ya nuh li Sûriyê de. 3) Çarenivîsa 
(qeder) hêzên amerîkî li Sûriyê, ku tê de 10 
bingehên wan hene. 

(rudawnet, 19.10.2017) 

5 "MÎRÊN DAIŞê" XWE RADESTÎ "HSD" 
DIKIN 

Di 25 Cotmeh de, 5 "mîrên" biyanî yên Dewleta 
Islamî, tevî malbat û çekkên xwe, xwe radestî 
(teslîm) Yekîneyên Dijî-Têrrorê, yên Hêzên Sûriya 
Dêmokratîk "HSD", ku YPG'yên kurdî bi rê ve 
dibin, kir. Vekolînek (ankêt) li ser wan tê kirin. 
(rudawnet, 28.10.2017) 


80 SÎVÎLÊN KURD LI EFRÎNÊ TÊN 
RAGIRTIN 

Di 07 Cotmeh de, mîlîsên şîî yên girêdayî 
hukûmeta sûrî 80 kes, ku sîvîlên kurd in, li ser riya 
Efrîn-Helebê ragirtin. 

Ji berê jî, di Tebax 2017 de, van mîlîsan hin Kurd 5 
rojan ragirti bûn û piştre ew berda bûn. Ev yek piştî 
lihevkirinekê bi hêzên çekdar ên kurdî "YPG" re. 

Imdawnet , 70.70.2077) 

RAKIRINA POLÎSÊ ÇEKDARÎ YÊ KURDÎ 

Di 12 Cotmeh de, berpirsiyarekî Birêvebiriya 
Xweser, a partiya kurdî YPG, daxuyand ku servîsa 
wî ya bi navê "Polîsê Leşkerî" hat rakirin (fesx 
kirin). Karê vê servîsê ragirtina kesên ku ne 
dixwest ku xizmeta leşkerî ya neçarî (icbarî) bikin 
bû. Muddeta vê xizmeta leşkerî 9 meh bû û li ser 
cuhanên 18-30 salî hati bû ferz kirin. 

(rudawnet, 12J02017} 

WEZÎRÊ SÛRÎ : "EWÊ ALÎKARIYA 
AMERÎKA JI KURDAN RE DIRÊJ NEKE" 

Wezîrê sûrî yê karên derve, Welîl El-Muallim, çû 
Rûsya û tê de rastî hevkarê xwe yê rûs, Sergey 
Lavrov, hat. Wî ji mêdayan re daxyand ku nuha 
Kurdên Sûriyê rikberiyê (munafese, concurrence) 
bi leşkerê sûrî re dikin ji bo stendina bîrên pêtrolê. 
Û wî got jî ku Kurd baş dizanin ku rewş çawa be, 
ewê hukûmeta sûrî destûr (izn) nede tukesî ku 
dewlemendiya sûrî têk bibe (xerab bike) û ku nuha 
Kurd bi alîkariya amerîkî ya bisînor serxweş in, lê 
ku divê ku ew zanibin ku ewê heta dawiyê najo 
(dewam neke). 

Muallim got jî ku Kurdan, di dîroka xwe ya 100 
salî de, nikari bû dewletekê ava bikin yan ji 
welatekî xurt weka heval bistînin. 

(ayestakmdMet , //. 10.2017) 

LEŞKERÊ TIRKÎ LI SÛRIYÊ 


(rudawMet, 18,20,24 û 26.10.2017) 



Di 13 Cotmeh 2017 de, bi şev, karwaneke leşkerî 
ya tirkî ya nuh ket nav Sûriyê û li bajarê Idlibê, li 
"Herêma Aram", bi cî bû. Ew ji 80 serbazan 
(esker) û 15 tank û topan pêk hatiye. Ev serbaz 8 
bingeh li navçeya Idlibê, li Bakurê Helebê, ava 
dikin. 

(rudawjwt, L3 û 23ML2017} 

LEŞKERÊ TIRKÎ LI EFRÎNÊ 

Di 18 Cotmeh de, serbazên tirk ketin nav gundê 
Şinglêlê, li nêzîkî Efrînê, û gef li rûniştevan kir 
(tehdîd kirin) ku eger ew xwe nîzîkî wan bikin ewê 
bên kuştin. Lê, ji sedema mînekê, wan xwe ji wî 
derî kişand. Amanca van serbazan ajotina 
(dewamkirin) avakirina dîwarekî di navbera 
Kurdistana Tirkiyê û Sûriyê de ye (li bultenên me 
yên buhurî binêre). 

Berdevkê hêzên kurdî "YPG", Nûrî Mehmûd, 
daxuyand ku ev hêz hebûna leşkerê tirkî 
napejirînin (qebûl nakin) û ku ewê bersiva êrîşên 
wî bidin. 

Leşkerê tirkî dest bi avakirina bingeheke leşkerî li 
Başûrê Efrînê kir. 80 serbaz katin nav wê. 

Bi tevayî, 200 serbazên tirk ketin nav vê navçeyê. 
Berdevkê Rûsiya (Krêmlin), Dimitri Peskovi, 
daxuyand ku tevgerên leşkerê tirkî li vê navçeyê bi 
hevkariya Rûsya dibin. 


LEŞKERÊ TIRKÎ LI NÊZÎKÎ KOBANÎ 

Leşkerê tirkî gundê Zormixarê, yê girêdayî Kobanî, 
li Rojavaya çemmê Firatê, ji bajarê sûrî yê 
Cerablusê, ku ew tê de bi cî bûye, bombe kir. Ev 
yek bi alîkariya dijberiya sûrî ya Mertala Firatê. 
(rudawMet, 30.10.2017) 

BAZARGANÊN JIN ÊN KURD 
Jimara bazarganên jin li bazarên Kurdistanê, bi 
taybetî li Qamişlî, gelek bûye û ev yek weka 
pêşveçûnek tê dîtin. Sedemên vê yekê koçbûna 
cuhanên kurd ên mêr, behabûna jiyanê û hatina 
jimareke mezzin ji penaberê sûrî ne. 

Ji dema şerrê sîvîl li Sûriyê, ji 70% ji bazarganên 
Qamişlî bêtir jin in. 

(rudawMet, 02.10.2017) 

KAMPANYA LI DIJÎ TÊRRORÊ 

Di Adar 2013 de, rêxistina civaka sîvîl "Berçav" li 
Kobanî ava bû û ew çalakiyan li bajarên cihê yên 
Kurdistanê, Girê Sipî, Munbic ..., dike. Amanca vê 
yekê pêşdebirina çanda li dijî têrrorê ye. Wê fîlmek 
li ser vê babetê çêkir. 

(rudawMet, 14M32017} 

"PYD" LI DIJÎ KURDÊN DIN 

Dozek li dijî serokê ENKSê 

Dozkarê giştî yê Dadgeha Parastina Gel dozek 
(da'wa) li dijî Ibrahîm Biro, serokê Encumena 
Niştimanî ya Kurdî li Sûriyê "ENKS", vekir. Ew bi 
xiyanet, kirinên têrrorîst û kuştina sîvîlan hatiye 
tawanbar kirin. 

Biro, ku li Kurdistana Iraqê ye, hemî ev tawan 
(sûc) red kirin û got ku amanca wan ew e ku ew 
nikaribe vegere Kurdistana Sûriyê. Û wî got jî ku 
eger jê re tiştek bibe, ewê PYD jê berpirsiyar be. 

(aAwstakuniMet , 30.10.2017) 

NÛÇEYÊN NAVNETEWEYÎ 


RÛSYA 

Ala kurdî ji nav 150 alên din 

Rêxistina Yekîtiya Gelan, a Herêma Yaroslava, 
ku beşek ji Rûsya ye, daxuyand ku ewê ala kurdî 
li tenişta 150 alên din ên welatên cihanê bê 
danîn. Ev yek piştî giştpirsiya li ser serxwebûna 
Kurdistana Iraqê bû (li bultena me ya buhurî 
binêre). 

Piştî hilweşana Yekîtiya Sovyêtî, gelek Kurdên 
ku li komarên Qefqasya dijiyan koç bûn vê 
navçeya Yaroslava. Nuha, jimara wan tê de 
nêzîkî 12.000 e. Piraniya wan ji ola êzdî ne. 
Endamê kurd ê parlementa vê navçeyê, Mîşa 
Xalityan, got ku ew tê de ji bo cara 4mîn hatiye 
hilbijartin. 

Li vê civîna Rêxistina Yekîtiya Gelan ev kes 
hebûn : parlementerê kurd ê êzdî ê parlementa 
tirkî û endamê partiya kurdî li Tirkiyê "HDP", 
Ali Atalan; nivîskar Bavê Nazê; nimînendeyê 
Partî Dêmokratî Kurdistana Iraqê (KDP) li 
Rûsya, Xoşevî Babekir; û posporê siyasî, Ikbal 
Durre. 

Li vê herêma Yoraslava nêzîkî 150 netewe dijîn 
û rêxistina Yekîtiya Gelan berê 32 salan tê de hat 
ava kirin û endamên wî ji diasporaya 25 gelan in. 
('rudawjiet , 06.10.2017) 

Rasthatin bi YPG'ên kurdî re 
Di destpêka Cotmeh 2017 de, şandeke 
Yekîneyên Parastina Gel "YPG" li Mosko çû 
seredana berpirsiyarên servîsa Rojhilata Navîn, li 
wezareta rûsî ya karên derve. Wê agahdarî li ser 
têkoşîna li dijî têrrorîsmê dan wan û ji wan xwest 
ku Rûsya roleke jîndartir (aktîftir) di çarekirina 
borana (krîz) Sûriyê de bilîze. 

(rudawjiet, 10.10.2017) 

Seredana wnakbîrên kurd û ms 

Rêxistina Hevaltiya Kurdistan û Rûsya, ku tê de 

ronakbîrên kurd û rûs hene, çû seredana wezareta 


rûsî ya karên derve, ji bo ku agahdariyan li ser 
êrîşên mîlîsên şîî û leşkerê iraqî li dijî Kurdistana 
Iraqê bide wê. 

Nimînendeyê (temsîlcî) hukûmeta Kurdistana 
Iraqê li Rûsya, Danar Ebû Bekir, got ku helwesta 
nuha ya Rûsya heman (eynî) ya berê giştpirsiya 
li Kurdistanê ye, ku ew piştgiriya mafên kurdan 
di nav axa Iraqê de diparêze û ji hukûmeta iraqî 
dixwaze ku bi Kurdan re giftûgo (dyalog) bike. 
(rudawjiet, 27.10.2017) 

YEKÎTIYA EWROPÎ 

Konfêrans li Bejjîka li ser DAIŞê 
Ji du rojan de konfêransek li ser awayê 
dadgehkirina endam û alîgirên Dewleta Islamî, 
bi rêvebirina wezîrê beljîkî yê karên derve, 
Didier Reynders, heye. Nimînendeyên (temsîlcî) 
Amerîka, Interpol, Yekîtiya Ewropî, alîkarê 
wezîrê iraqî yê karên derve, Dîndar Zîbarî (kurd) 
û balyozê iraqî li bal Yektîtiya Ewropî beşdarî 
wê bûn. 

Dîndar Zîbarî got ku li Iraqê yasayeke (qanûn) li 
ser rakirina têrrorîsmê nîn e. Loma, Yekîtiya 
Ewropî dixwaze ku ev welat bibe endamê 
Dadgeha Navneteweyî ya La Haye (Den Haag, li 
Hollanda). Û wî got jî ku wî ji civata 
navneteweyî xwest ku girîngî bide xebata 
Herêma Kurdistanê di vî warê de û ji bo 
rizgarkirina Kurdên êzdî alîkariya wê bike. 

Berpirsiyarê Encumenta Bersîvdayîna Rapporên 
Navneteweyî got ku di navbera 2014 û 2017 de, 
2.652 endamên Dewleta Islamî çûn ber dadgehên 
Kurdistanê û ku 220'ên din ne hatin dadgeh kirin 
ji bo ku temenê (umr) wan piçûk e. 

Di 01 Nîsan 2017 de, Encumena Ewlehiyê ya 
UNê biryar stend ku awayên dadgehkirina 
endamên Dewleta Islamî bibîne, ji bo ku ew li bi 
dehan welatan dimînin. 

(rudawnet, 10.10.2017) 

ROJA NAVNETEWEYÎ YA KEÇAN 
11 Cotmeh Roja Navneteweyî ya Keçan e. Li her 
4 perçeyên Kurdistanê, bi hezaran keçên kurd, li 
tenişta zilaman, ji bo mafên gelê xwe şerr dikin. 
Ew dibêjin ku têkoşîna wan gelek "tabû" (tiştên 
qedexe) li nav civaka kurdî hilweşandin. 

(rudawMet, 1LJJL20U1 

ISRAÎL 

Pêwendî bi Rûsya re 

Serokwezîrê israîlî, Bejjamin Natanyahu, li 
Qudsê rastî wezîrê rûsî yê berevaniyê (parastin), 
Evigor Liberman, hat. Wan bi taybetî tecrubeyên 
îranê ku xwe li Sûriyê xurt bike, bernameya wê 
ya atomî û piştgiriya wê ji mîlîsên şîî yên iraqî û 
leşkerê iraqî re, di dema dagîrkirina wan a 
Kerkûkê, li Kurdistana Iraqê, de giftûgo kirin. 

Piştî vê rasthatinê, Natanyahu, bi têlêfonê, bi 
serokê rûsî Vladimir Putin re peyivî. Yek ji 
babetên ku wan giftûgo kirin encamên giştpirsiya 
li ser serxwebûna Kurdistana Iraqê bû. 
(rudawMet, 1JIÛJ2LJJ12017} 

Pêwendî bi Almanya û Fransa re 
Natanyahu bi serokwezîra almanî Angela Merkel 
û serokê fransî Emmanuel Macron re jî peyivî. 
Wî ji wan xwest ku di warê leşkerî de jî alîkariya 
Kurdistanê bikin. 

(dvestcdamlMet, 20.10.2017) 

Divê ku dewleta Kurdan hebe 
Di 25 Cotmeh 2017 de, di axaftineke li 
parlementa israîlî (Knesset) de, Natanyahu pesna 
Kurdan da û got ku ew gelekî mêrxas in û ku 
mafê wan ê xwedîbûna dewletekê heye. 

Ev axaftin bi hinceta (munasebet) bibîranîna 
wezîrekî israîlî yê berê, Rihabam Ziêfî, ku di 
2001 de li otêleke Qudsê hati bû kuştin, hat kirin. 
Wî tê de got ku berê 51 salan, Ziêfî çû bû 
seredana Iraqê, û piştre Kurdistana Iraqê, û ku tê 
de bi çavên xwe mêrxasiya gelê kurd dîti bû. 

Natanyahu got ku dagîrkeran (Ingiltere û Fransa) 
imperatoriya osmanî perçe kiri bû, lê ku wan 
mafên Kurdên ku hergav ji bo azadiya xwe li ber 
xwe daye ne dan. Û wî got jî ku nuha Kurd li ber 


çavên cihanê dorpêçkirî ne, lê ku ew bêdeng 
dimîne. 

Natanyahu got jî ku Kurd welatparêz in û ku di 
pêwendiyên xwe yên navneteweyî de lîbêral in. 
Wî dilniya (te'kîd) kir ku Israîl piştgiriya wan 
dike û ji cihanê xwest ku heman tiştî bike û 
pêşeroja wan biparêze. 

(crvesUikurdjwt, 25.10.2017) 

AMERÎKA 

Pesna rizgarkinna Rec\c \a 
Serokê amerîkî Donald Trump daxuyaniyeke 
nivîskî li ser rizgarkirina Reqqa, li Sûriyê, (li jor 
binêre) ji Dewleta Islamî, ji aliyê Hêzên Sûriya 
Dêmokratîk (HSD) û hevbendiya navneteweyî, 
kir. Û wî got jî ku ewê Amerîka piştgiriya xwe ji 
bo pêvajoyeke ramyariyî (siyasî) û vegera 
penaberan malên xwe bajo (dewam bike). 
(rudawMet, 2LJJ12017} 

4 parlementer Kurdên Iraqê diparêzin 
4 parlementerên amerîkî, Ralph Abraham, Jarrid 
Pols, Marsha Blackbrun û Mayk Gallagzer, 
nameyek ji wezîrê karên derve, Rex Tillerson, re 
nivîsî û tê de jê xwest ku hemî karînên xwe bi 
kar bîne ji bo rawestandina êrîşên mîlîsên şîî li 
Kurdistana Iraqê û nehiştina wan ku di şerrê xwe 
li dijî Kurdan de çekkên amerîkî bi kar bînin. Û 
wan jê xwest ku alîkarîkirina Kurdan û 
hukûmeta iraqî di şerrê wan li dijî Dewleta 
Islamî de bajo (dewam bike). 

(rudawMet, 2LJJX2017} 

Hişdarî ji Iraqê re 

Wezareta amerîkî ya karên derve hişdarî (tenbîh) 
da hukûmeta iraqî, li ser şerrê wê li Pirdê, li 
Kurdistana Iraqê, di 20 Cotmeh 2017 de (li jor, 
Kurdistana Iraqê, binêre). 

(rudawMet, avestakurd.net, 21.10.2017) 

Gerra Tillerson li Rojhilata Navîn 
Ewê wezîrê amerîkî yê karên derve, Rex 
Tillerson, dest bi gerrekê li Erebistana Suûdî, 
Qeter, Pakistan, Hindistan û Swîsra bike. 

Washington tecrube dike ku rola îranê li Iraqê 
kêm bike û Bexdadê han bide (teşcî' bike) ku 


Bultena agahdariyê N° 151 - Mijdar 2017 


21 - 24 


















pêwendiyên xwe bi Erebistana Suûdî re xurttir 
bike. 

(rudawMet, 2LJJX2017} 

HOLLANDA 

Belavokên pistgiriya Kerkûkê 
Zarok û cuhanên kurd li firokexaneyên hollandî 
nameyek belav kir û tê de xwest ku xelk 
piştgiriya Kerkûk û Kurdistanê bike. 

('rudawjiet , 2LJJX2017} 

FRANSA 

Pêşangeh li ser Filleyên Rojhilata Navîn 
Pêşangehek bi navê "Filleyên Rojhilata Navîn - 
Dîrokeke 2000 salan", li Parîsê, ji aliyê Enstituya 
Cihana Erebî hat pêk anîn û ewê heta 14 Çile 
2018 bajo (dewam bike). 300 tabloyên ji Sûriye, 
Urdun, Iraq, Misr û Lubnanê hatin nîşan dan. Ew 
ji muzexaneyên brîtanî û fransî hati bûn stendin. 

Serokê Enstituyê, Jack Lang, got ku li cihanê ev 
cara yekemîn e ku pêşangeheke weha dibe. 

('mdawnet , LJJX2017} 


Piştgiriya dialogê bi Bexdadê re 
Wezareta fransî ya karên derve daxuyand ku ew 
piştgiriya destpêşxeriya (înîsyatîv) hukûmeta 
Kurdistana Iraqê ku bi Bexdadê re, di çarçeveya 
destûra iraqî de, giftûgo bike dike. 

(rudawMet, 26.10.2017) 

KANADA 

Rawestandina alîkariya leşkerî 
Ji sedema şerrê di navbera Pêşmerge û mîlîsên 
şîî, ku hukûmeta iraqî pişgiriya wan dike, de, 
hukûmeta kanadî biryar stend ku rahênana 
(tedrîb) Pêşmerge û serbazên iraqî, ku ji aliyê 
200 rahênerên kanadî tê kirin, rawestîne. 
Mêdyayên kanadî rexneya hukûmeta iraqî dikin 
û dibêjin ku di 3 salên dawîn de, wê nikari bû 
pirsên ramyariyî (problêmên siyasî) û 
nelihevkirinên di navbera pêkhateyên civaka 
iraqî de çar bike. 

Li Kurdistan û Iraqê 200 serbaz (esker), 50 
hawarçû û bi dehan pispor (spêcialistes) û 
rawêjkarên (muşawir) leşkerî yên kanadî hene û 
hêlîkoptêr û firokeyên wan ên kanadî hene. 
(rudawMet, 28.10.2017) 


NÛÇEYÊN ÇANDÎ YÊN KURDÎ LI CIHANÊ 


KURDISTANAIRAQÊ 

2/nîn Fêştivala Navneteweyîya FUm 



Di 01 Cotmeh 2017 de, li bajarê Suleymaniyê 
2mîn Fêstivala Navneteweyî ya Fîlm, li bin 
duruşma (slogan) "Çand û Bihevrejiyan", bi 
amadebûna bi dehan fîlmçêker (derhêner) û 
hunermendên kurd û navneteweyî, ku ji wan 
Şahciwana Kurdistanê "Miss Kurdistan", Jalya 
Sîrwan, dest pê kir û ewê hefteyekê bajo. Ewê 170 
fîlm tê de bên nîşan dan. Wê bi fîlma "The Pink 
House" (Mala helesor "pembe") dest pê kir. 

(rudawMet , 02.10.2017} 

Bajarekî dîrokîyê 331 Berê îsa 


KURDISTANA TIRKIYÊ 



Bajarekî dîrokî li Ranya, li nêzîkî Suleymaniyê, ji 
aliyê arkêologên brîtanî û iraqî hat dîtin. Ew bawer 
dikin ku ew di 331 Berê Zayînê de ji aliyê 
Iskenderê Mezzin hati bû ava kirin. 

(rudawjwt, 03.10.2017) 

Wefata dîrokzaneM 

Dîrokzan û nivîskarê kurd, Kerîm Zend, li 
Suleymaniyê, di 93 saliya xwe de wefat kir. Wî 40 
pirtûk, ku ji wan 15 li ser coxrafya û dîroka 
Kurdistanê, nivîsîn û Nîşana Rûmetê ya lîderê kurd 
Mustafa Berzanî stend. Li her çar perçeyên 
Kurdistanê û li cihanê gerriya. Di 1946 de, beşdar 
bû avakirina Komara Kurdî ya Mahabadê, li 
Kurdistana îranê. 

I'rudawjiet , 10.10.2017) 

FRANSA 

Navê Şîfa Gerdî li muzexaneyekê 
Bi hevkariya Muzexaneya Normandie, rêxistina 
Reporterên Bê Sînor li bexçeya vê muzexaneyê 
navên nûçegihana ajansa Rûdawê, Şîfa Gerdî, û 3 
rojnamevanên din, ku di şerrê li dijî Dewleta Islamî 
de hatin kuştin, nivîsîn. 

I'rudawjiet , 07.10.2017) 

TIRKIYE 

Rêxistineke çandîya kurdî 
Piştî girtina Enstituya Kurdî ya Istanbulê û 
rêxistinên din ên kurdî li Tirkiyê, di çarçeveya 
rewşa awarte (istisnaî) de, rêxistineke nuh a 
hînkirina zimanê kurdî li Istanbulê hat ava kirin. 
(rudawjwt, 08-10.2017) 


Xelat ji wjnameyanan re 

Rêxistina Rojnamevanên Başûrê Rojhilatê li 
bexçeya xwe, li Amedê (Diyarbekir), pêşbirkek 
(musabeqe, competition) pêk anî. 218 rojnamevan, 
bi baştirîn berhemên xwe, beşdarî wê bûn. 25 ji 
wan xelat stendin. Maşallah Dekak, nûçegihanê 
ajansa Rûdawê, xelata yekemîn stend. Piştre, şev bi 
muzîkê ajot (dewam kir). 

(rudawjiet, 08.10.2017) 

Pêşangeheke pêmstiyên zewacê 
Ji bo cara yekemîn, pêşangeheke kelepûrên 
(hûrûmûr) ku ji bo kesên ku nuh dizewicin re 
pêwîst dibin hat pêk anîn. 75 şirketên bazarganiyî 
beşdarî wê bûn. Bi ser de jî, cêjna daweta bûk û 
zavayekî hat kirin. Ewê pêşangeh 4 rojan bajo. 
(rudawjiet, 13JJt2017} 

Xortek pêwendî bi 200 kesahiyan li cihanê dike 

Suleyman Çiftçioglu, 31 salî, li Amedê dijî. Heta 
nuha, wî name ji 200 serokên dewletan û kesahiyên 
li cihanê name nivîsîne û berhevokeke bersîvên 
wan li bal wî heye. Wî got ku balkêştirîn bersîv a 
Celal Talabanî bû (li jor, Kurdistana Iraqê, binêre). 
Ew ingilîzî weka zimanê xwe yê dayikî dizane û 
ramyara (siyaset) navneteweyî bi baldarî dişopîne. 
(rudawjiet, 18.10.2017) 

Ewê 20.000 xwendekar biçin sînema 
Birêvebirê wezareta perwerdeyê li Wanê (Van), 
Kiyasettin Kirkekin, daxuyaniyeke nivîskî kir û tê 
de got ku wezaretên çand û geştyariyê (tûrîsm) û 
Perwerdeyê, û Yekîtiya Şaredariyên Tirkê û 
Rêxistina Karsazan projeyeke bi navê "Divê ku 
zarokên ku ne çûne sînema nîn bin" pêk anî. 

Kirkekin got ku piştî vê bangê, ewê 20.000 
xwendekarên Wanê biçin sînema. Ev proje li 81 
bajarên Tirkiyê û Kurdistana Tirkiyê hat belav 
kirin. 

(rudawjwt, 25JJX2017} 

KURDISTANA SÛRIYÊ 


KURDISTANA ÎRANÊ 


Stranek li ser Kerkûkê 

Koma muzîkê "Serxwebûn" stranek li ser Kerkûkê 
çekir û stira. Gotinên wê yên helbestvanê kurd 
Dildarê Mîdî ne û muzîka wê ya Selah Bayram e. 
(rudawMet, 26.10.2017) 

Du muzîkjenên chuan ku bavê wan hatiye 

revandin 

Di 2014 de, Mehmûd Ebdul-Qadir ji aliyê Dewleta 
islamî li Hesîçê, li ciyê karê xwe, hat revandin. 
Erebeya wî li Reqqa, paytexta Dewleta Islamî li 
Sûriyê, hat dîtin. Nuha, her du zarokên wî, Agrî û 
Aheng, bi muzîk û stranan dilê xwe xweş dikin û 
xemgîniya xwe nîşan didin. 

(rudawMet, 27.10.2017) 


Wefata nivîskarekî navdar 

Di 26 Cotmeh 2017 de, nivîskarê kurd ê navdar Alî 
Eşref Derwîşyan li Tehranê, di 76 saliya xwe de, 
wefat kir. Wî 6 roman, 45 pirtûkên çîrokan, çend 
lêgerîn li ser çand û zimanê kurdî û ferhengeke 
kurdî-farisî nivîsîn. Bi giştî, 53 pirtûkên wî, ku bi 
farisî hatine nivîsîn, hatin weşandin. 

Derwîşyan master (licence) di derûnnasiyê 
(psychologie) de stendi bû û mamoste bû. Di 1971 
de, ew ji karê xwe hat avêtin. Ji 1971 heta 1979, bû 
girtiyê ramyariyî (siyasî). Di 2006 de, xelata 
Helmen Hemt, a Rêxistina Navneteweyî ya Mafên 
Mirov, stend. 

(rudawnet, 26.10.2017) 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 2.000 navnîşanan re tê şandin. Ew bi 
kurdî û fransî ji aliyê Pervîn Cemîl tê nivîsîn û ji aliyê Jona Mustafa bo hollandî û Chirine Gerits bo ingilîzî tê wergerandin. 
Montaja wê ji aliyê Jona Mustafa tê kirin. Rênas Newrozî wê li ser CD'yan tomar (qeyd) dike û datîne ser facebook û malpera 
entêrnêtê, yên Buroya Kurdî. Ew li ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 
zimanan hene. 



FEOÊRATION 

WALLONIEORUXELLES 



Vlaamse Gemeenschapscommissie Brussel 

